title: Agnes von Kraemer

text: Agnes Aline von Kraemer, o. s. "Palmgren" (18. maaliskuuta 1874 Helsinki – 24. toukokuuta 1957 Helsinki) oli suomalainen ranskankielisen kirjallisuuden kääntäjä.


title: Agnes von Kraemer

text: Agnes von Kraemerin vanhemmat olivat Helsingin oikeusporméstari Oskar Ludvig Palmgren (1843–1908) ja Agnes Maria Elisabet Renvall (1844–1907). Hän oli naimisissa vuodesta 1905 lehtori ja valtiopäivämies Alexis von Kræmerin kanssa.


title: Tieto- ja tukipiste Tiltti

text: Tiltti on Suomen ensimmäinen pelihaittoihin keskittyvä tieto- ja tukipiste, joka toimii avoimena matalan kynnyksen ohjaus- ja neuvontapalveluna peliongelmissa. Toiminta on tarkoitettu ongelmallisesti pelaaville, heidän läheisilleen sekä pelihaittoja työssään kohtaaville ammattilaisille.


title: Tieto- ja tukipiste Tiltti

text: Tiltin tukimuotoihin kuuluvat tiedon jakaminen, ammattilaisen antama keskusteluapu ja vertaistuki. Tiltin pyrkimyksenä on tukea pelaajia pelaamisen hallinnassa ja peliongelman selvittelyssä sekä auttaa peliriippuvuuden seurauksena syntyneissä vaikeissa elämäntilanteissa. Asiakasta ohjataan hänelle sopivien tuki- ja hoitopalveluiden valinnassa. Matalan kynnyksen periaatteisiin kuuluvat Tiltissä nimettömyys, sitoutumattomuus, maksuttomuus sekä asuinpaikasta riippumaton osallistuminen ilman ajanvarausta.


title: Tieto- ja tukipiste Tiltti

text: Tiltti toimii Sininauhaliiton hallinnoimana, ja se alkoi RAY:n rahoittamana hankkeena vuosina 2010-2014. Nykyään sitä rahoittaa Sosiaali- ja terveysjärjestöjen avustuskeskus (STEA). Tila sijaitsee peliongelmiin erikoistuneen palvelu-, osaamis- ja kehittämiskeskus Peliklinikan yhteydessä Helsingin Hakaniemessä.


title: Tieto- ja tukipiste Tiltti

text: Vuosittain Tiltissä käy noin 190 uutta asiakasta.


title: Tieto- ja tukipiste Tiltti

text: Tiltti on saanut nimensä pokerin pelaajien parissa syntyneestä käsitteestä. Sillä tarkoitetaan henkistä tilaa, johon joutuessaan pelaaja menettää pelinsä hallinnan järjeltä tunteille.


title: Kaisankoti

text: Hyvinvointikartano Kaisankoti Pohjois-Espoon Pakankylän tilan päärakennuksessa on työikäisten kuntoutuspalveluja sekä työhyvinvointi-, hemmottelu-, kokous-, ravintola-, juhla- ja majoituspalveluja tarjoava hotelli. Toiminnasta vastaa Kaisa Kallion kansalaislahjasäätiö. Hyvinvointikartano Kaisankodin johtajana toimii Niina Pyy.


title: Kaisankoti

text: Hyvinvointikartano Kaisankodin toiminnasta vastaava Kaisa Kallion kansalaislahjasäätiö sai alkunsa vuonna 1938, kun presidentinrouva Kaisa Kallio (1878-1954) halusi käyttää 60-vuotislahjaksi saamansa kansalaislahjan perustamalla lepokodin työn ja elämän uuvuttamille naisille. Tavoitteena oli ja on hoitaa ihmisiä kokonaisvaltaisesti, huomioiden sekä fyysisen että henkisen hyvinvoinnin.


title: Kaisankoti

text: Aluksi Kaisankoti toimi 1950–1958 Kauniaisissa, minkä jälkeen se on toiminut nykyisissä tiloissa Espoon Pakankylässä.


title: Kaisankoti

text: Kaisankoti on erikoistunut terveysriskejä ennalta ehkäisevään kuntoutukseen ja työkyvyn ylläpidon edistämiseen. Kuntoutuksen painopistealueita ovat muun muassa työikäisten varhaiskuntoutus, pääasiallisesti ammatillisesti syvennetyt kurssit (ASLAK), tuki- ja liikuntaelinoireisten kurssit sekä lievät mielenterveys- ja jaksamisongelmat.


title: Kaisankoti

text: Kaisankodissa on majoitushuoneiden lisäksi kokoustiloja sekä ravintola- ja juhlatiloja. Lisäksi tiloissa on kauneushoitola, saunaosasto uima- ja poreammeineen ja kuntosali.


title: Antti J. Pietilä

text: Antti J. (Jaakko) Pietilä (9. maaliskuuta 1878 Oulujoki – 9. syyskuuta 1932 Helsinki) oli suomalainen teologi, professori ja kirjailija.


title: Antti J. Pietilä

text: Oulujoella asuvan suutari Aappo ja Kaisa Helena (s. Kellin) Pietilän perheeseen kolmantena lapsena syntyi poika, joka sai nimen Anders Jakob, myöhemmin Antti Jaakko. Nimenään hän käytti Antti J. Pietilää.


title: Antti J. Pietilä

text: Avioliittoon Antti J. Pietilä vihittiin Siiri Tavelan kanssa vuonna 1906.


title: Antti J. Pietilä

text: Köyhästä perheestä lähteneen ylempi koulutie näytti mahdottomalta. Kuin ihmeen kautta Antti pääsi Oulun suomalaiseen klassiseen lyseoon, mm. Mauno Rosendalin oppilaaksi. Rosendalin myönteinen vaikutus Anttiin oli vahva. Kun Antti kävi kansakoulua, Oulun kirkkoherra Wald, Walli ja muuan toinen pappi olivat tekemässä koulussa tarkastusta ja kuuntelemassa uskonnonopetusta. Pojan älykkäät vastaukset kiinnittivät tarkastajien huomion. He pyysivät opettajalta, että hän vaivihkaa vaikeuttaisi kysymyksiään. Antti vastasi kiitettävästi. Tunnin jälkeen tarkastajat kysyivät pojalta, halusiko hän oppikouluun. Tähän hän vastasi myöntävästi. Koti ei kuitenkaan pystynyt kustantamaan koulukuluja. Niinpä varoja hankittiin muualta. Papit osaltaan auttoivat. Antti kävi myös töissä koulunkäynnin ohella. Niin hän pääsi ylioppilaaksi vuonna 1897 Oulun lyseosta.


title: Antti J. Pietilä

text: Antti J. Pietilän opinnot jatkuivat Helsingin yliopistossa. Filosofian kandidaatiksi hän valmistui vuonna 1900 ja edelleen teologian lisensiaatiksi vuonna 1907.


title: Antti J. Pietilä

text: Uskonnon lehtorina Pietilä oli Kuopion klassillisessa lyseossa 1905-08 sekä Tampereen klassillisessa lyseossa 1908-11. Tampereelta Pietilä siirtyi Helsingin yliopiston teologisen tiedekunnan palvelukseen. Teologisten esikäsitteiden apulaisen virassa hän oli vuosina 1911–1919 sekä dogmatiikan ja siveysopin professorina loppuelämänsä 1919–1932.


title: Antti J. Pietilä

text: Antti J. Pietilän teologiassa oli lestadiolaisuuden rinnalla Erlangenin koulukunnan ja beckiläisyyden antamia herätteitä. Pietilälle merkittäviä teologeja olivat Gustaf Johansson, Friedrich Schleiermacher ja Wilhelm Herrmann.


title: Antti J. Pietilä

text: Pietilä julkaisi pikku kirjasia, joissa hän käsitteli ajankohtaisia kysymyksiä. Kirjoitusten kärki suuntautui monesti harhaoppeihin, mutta niissä käsiteltiin myös suuria eetillisiä ja dogmaattisia kysymyksiä. Myös Vartija oli kirkollisen taistelun areenana. Monia asioita nousi kohteeksi, mutta pääasiassa kirkollinen ohjelma. Pietilä oli Vartijan päätoimittaja vuosina 1919–1932 ja oli myös lehden omistaja ja kustantaja.


title: Antti J. Pietilä

text: Yliopiston opettajana Pietilä oli aikanaan tiedekunnan antavin, vaikka hän olikin kiivas luonteeltaan. Pietilän kärjekkäät kirjoitukset vieroittivat monet hänestä. Silti Vartijan artikkeleita mielenkiinnolla luettiin, vaikka välillä lehteä ei haluttu tilata.


title: Antti J. Pietilä

text: Antti J. Pietilän elämänuran pääteos, kolmiosainen Kristillinen dogmatiikka valmistui päivää ennen Pietilän kuolemaa. Eino Sormunen totesi teoksesta: ”... sekä saavutuksena jättiläistyö että sisällykseltään vuosisataisteos”.


title: Antti J. Pietilä

text: Pietilä siunattiin haudan lepoon Helsingin Vanhassa kirkossa vuonna 1932.


title: Joseph Calleja

text: Joseph Calleja (s. 1978) on maltalainen tenori. Hän aloitti laulamisen 16-vuotiaana ja teki ammattimaisen debyyttinsä Maltalla vuonna 1997 Macduffin roolissa "Macbethissa". Hän on saanut palkintoja kilpailuissa, kuten Plácido Domingon Operaliassa vuonna 1999.


title: Joseph Calleja

text: Calleja esiintyi Pohjois-Amerikassa ensimmäistä kertaa Rinuccion roolissa Spoleton festivaalilla. Metropolitan-oopperan-debyyttinsä hän teki vuonna 2006 "Rigoletton" esityksessä. Lisäksi hän on esiintynyt muun muassa Covent Gardenissa, Wienin valtionoopperassa ja Berliinin Deutsche Operissa. Calleja on myös kysytty konserttilaulaja. Hän on kiertänyt resitalistina ja esiintynyt myös Anna Netrebkon kanssa.


title: Laura Järvinen

text: Laura Annikki Järvinen (31. toukokuuta 1907 Tampere – 11. huhtikuuta 1979) oli suomalainen Nurmijärvellä asunut opettaja, kuvittaja ja uskonnollinen kirjailija.


title: Laura Järvinen

text: Piirustuksenopettajaksi valmistunut Järvinen teki kuvitustöitä useille lehti- ja kirjakustantamoille. Hän suunnitteli myös postikortteja.


title: Nassau Veterans Memorial Coliseum

text: Nassau Veterans Memorial Coliseum, tunnettu myös nimillä Nassau Coliseum ja The Coliseum, on monikäyttöinen urheiluareena Uniondalessa, New Yorkissa. Areena sijaitsee 31 kilometriä itään New Yorkista, Long Islandin saarella. Areenaa käytti viimeksi vakituisena kotiareenanaan NHL-seura New York Islanders vuonna 2015.


title: Nassau Veterans Memorial Coliseum

text: Ensimmäinen ottelu areenalla oli koripallojoukkue New York Netsin ottelu ABA-liigassa Pittsburgh Condorsia vastaan 11. helmikuuta 1972. Areenalla ovat esiintyneet muun muassa Pink Floyd sekä The Rolling Stones.


title: Aarne Kiira

text: Aarne Ilmari Kiira (aik. Kock) (20. maaliskuuta 1894 Sulkava – 24. kesäkuuta 1972 Kuopio) oli Suomen Puolustusvoimien eversti ja sodanaikainen rykmentin komentaja.


title: Aarne Kiira

text: Kiira osallistui Suomen sisällissotaan Karjalassa 1918, kävi Kadettikoulun 1920–1921, Sotakorkeakoulun komentajakurssin 1930 sekä yleisen osaston 1932–1933. Hänet nimitettiin yleisesikuntaupseeriksi 1935. Kiira palveli Viipurin rykmentissä komppanianpäällikkönä ja pataljoonankomentajana 1918–1926. Tampereen rykmentissä hän oli pataljoonankomentajana 1926–1927. Reserviupseerikoulussa komppanianpäällikkönä hän oli 1927–1928 sekä virkaatekevänä johtajana 1931–1932. Kannaksen sotilaspiirin päällikkönä hän toimi 1933. Viipurin Taistelukoulun johtajana hän oli 1936–1939.


title: Aarne Kiira

text: Talvisodassa Kiira johti JR 5:ä 1939–1940. Välirauhan aikana hän komensi 4. prikaatia 1940–1941. Jatkosodan aikana hän oli JR 53:n komentajana 2.9.1941–18.3.1943. Myöhemmin hän toimi Jalkaväkikoulutuskeskus 22:n päällikkönä, kotijoukkojen esikunnan koulutuksen tarkastajana ja koulutusosaston päällikkönä vuosina 1943–1944. Sodan jälkeen hän johti jalkaväen aliupseerikoulua 1945. Kuopion sotilaspiirin komentajana hän toimi vuonna 1948. Savo-Karjalan sotilasläänin komentajaksi hänet nimitettiin 1952.


title: Aarne Kiira

text: Kiira toimi myös Haminan ja Viipurin kaupunginvaltuustoissa sekä useissa muissa luottamustehtävissä.


title: Aarne Kiira

text: Ylennykset: reservivänrikki 1918, reserviluutnantti 1918, luutnantti 1920, kapteeni 1921, majuri 1926, everstiluutnantti 1933, eversti 1940.


title: Durbe

text: Durbe on Latviassa sijaitseva kaupunki. Se on asukasluvultaan pienin kaupunki Latviassa. Se sijaitsee Riika-Liepāja-moottoritien varrella, lähellä Durbe-järveä. Maasto on vuoristoista, ja siellä on rannikkoilmasto, koska se sijaitsee lähellä Itämerta. Vuoden keskilämpötila siellä on noin 6 °C.


title: Martti Vihma

text: Martti Vilho Vihma (vuoteen 1933 asti Wichmann) (12. helmikuuta 1898 Turku – 8. syyskuuta 1963) oli Suomen Puolustusvoimien eversti ja sodan aikainen rykmentin komentaja.


title: Martti Vihma

text: Vihma osallistui Suomen sisällissotaan komppanianpäällikkönä Pohjois-Hämeen rykmentissä 1918 ja kävi upseerikurssin Haminassa 1918. Hän kävi sotakorkeakoulua vastaavan yleisesikuntaupseerikoulutuksen Saksassa 1923–1925 ja sai ye-upseerin arvon 1930. Vihma toimi nuorempana upseerina Suomen valkoisessa kaartissa 1918–1919 ja Seinäjoen suojeluskunnan paikallispäällikkönä 1919. Vuosina 1919–1925 hän oli suojeluskuntien yliesikunnassa sotilasosaston apulaisena, koulutustoiminnan vanhempana apulaisena ja päällikkönä sekä koulutusosastolla. Yleisesikunnan koulutustoimistossa hän toimi esipuseerina 1925–1926. Pohjois-Uudenmaan suojeluskunnan piirin piiripäällikkönä hän palveli 1926–1930. Suojeluskuntien yliesikunnan koulutusosaston päällikkönä hän oli 1930. Suojeluskuntien päällystökoulua hän johti 1931–1940.


title: Martti Vihma

text: Talvisodan alkaessa Vihma toimi Kankaanpään koulutuskeskuksen komentajana ja myöhemmin hän toimi ulkomaalaisten vapaaehtoisten vastaanottokeskuksen päällikkönä, kenraali Linderin yhteysupseerina sekä kotijoukkojen esikunnassa esikuntapäällikön apulaisena ja esikuntapäällikkönä. Välirauhan aikana Vihma toimi suojeluskuntien yliesikunnan komento- ja koulutusosaston päällikkönä 1940–1941. Jatkosodan alkaessa hänet nimitettiin 17.6.1941 JR 56:n komentajaksi 2.12.1941 asti. Sitten hän siirtyi kotijoukkojen esikunnan koulutusoaston päälliköksi 1944-1945. Väliaikaisesti hän toimi myös II armeijakunnan esikuntapäällikkönä. Sodan jälkeen Vihma toimi Tuusulan sotilaspiirin komentajana 1945–1946, minkä jälkeen hän erosi aktiivipalveluksesta.


title: Martti Vihma

text: Martti Vihman poika oli työnantajajohtaja ja runoilija Jyrki Vihma.


title: Martti Vihma

text: Ylennykset: reservivänrikki 18.4.1918, vänrikki 1918, luutnantti 1921, kapteeni 1925, majuri 1928, everstiluutnantti 1931, eversti 1940.


title: Rakkauden ratapiha

text: "Rakkauden ratapiha" on rap-yhtye Yön Poltteen 19. huhtikuuta 2013 julkaistu single. Kappale sijoittui 20. sijalle Latauslistalla.


title: Leuciscinae

text: Leuciscinae on karppikalojen lahkoon (Cypriniformes) ja särkien heimoon (Cyprinidae) kuuluva kalojen alaheimo. Siihen kuuluu FishBasen mukaan 90 sukua ja 560 lajia, noin neljännes maailman särkilajeista. Suomen särkilajeista lähes kaikki kuuluvat tähän alaheimoon: allikkosalakka, karppi, lahna, miekkasärki, mutu, pasuri, salakka, seipi, sorva, sulkava, särki, säyne, toutain, turpa ja vimpa.


title: Leuciscinae

text: Aiemmin erillinen salakoiden "Alburninae"-alaheimo on yhdistetty "Leuciscinae"-alaheimoon.


title: Prässihevonen

text: Prässihevonen on vaatturien käyttämä apuväline. Prässihevosen avulla annetaan vaatteelle oikea muoto sitä prässätessä.


title: Prässihevonen

text: Perinteisesti prässihevonen on valmistettu itse puusta ja päällystetty kankaalla. Nykyisin niitä voi myös ostaa tarviketoimittajilta ja ne valmistetaan osittain tai kokonaan metalista. Ne päällystetään edelleen tekstiilimateriaalilla, mutta kankaat ovat muuttuneet.


title: Konkurrenssi

text: Konkurrenssi tarkoittaa geometriassa suorien leikkautumista, jossa suorilla, puolisuorilla tai janoilla on kaikille yhteinen leikkauspiste tai kohtaamispiste. Tasogeometriassa kaksi suoraa ovat aina konkurrentteja, elleivät ne ole yhdensuuntaiset. Avaruusgeometriassa kaksi suoraa leikkaavat toisensa vain, mikäli ne ovat sekä koplanaariset että erisuuntaiset.


title: Konkurrenssi

text: Kolme suoraa ovat konkurrentit, jos yhtälön kertoimien determinantti on nolla. Kolmiulotteisessa avaruudessa yhtälöihin ja determinanttiin lisätään z-koordinaattia vastaavat kertoimet, jolloin


title: Katti (elokuva)

text: Katti ("The Cat in the Hat") on vuonna 2003 ensi-iltansa saanut Bo Welchin ohjaama yhdysvaltalainen fantasiakomediaelokuva, joka perustuu Dr. Seussin lastenkirjaan "The Cat in the Hat" vuodelta 1957. Nimiosaa esittää Mike Myers.


title: Family Radio

text: Family Radio on radioasema, joka lähettää keskipitkillä ja lyhyillä radioaallolla kristillisiä radio-ohjelmia. Englanninkieliset lähetykset lähetetään Kanadan Montrealista 6 115 kHz, espanjankieliset Buenos Airesista 5 945 kHz, 11 825 kHz, 13 695 kHz ja Meksikosta 6 875 kHz ja 15 540 kHz, kiinankieliset 6 240 kHz ja 9 280 kHz, portugalinkieliset Brasiliasta 11 565 kHz ja 17 575 kHz, tagaloginkieliset 1 494 kHz ja 11 520 kHz, venäjänkieliset Moskovasta 1 503 kHz ja vietnaminkieliset 7 540 kHz.


title: Aikakone (vuoden 2002 elokuva)

text: Aikakone ("The Time Machine") on vuonna 2002 ensi-iltansa saanut Simon Wellsin ohjaama yhdysvaltalainen tieteiselokuva, joka perustuu löyhästi H. G. Wellsin romaaniin "Aikakone" vuodelta 1895 ja vuonna 1960 sen pohjalta tehtyyn samannimiseen elokuvaan.


title: Tuomo Salonen

text: Tuomo Santeri Salonen (s. 20. huhtikuuta 1989 Espoo) on suomalainen keskimatkojen juoksija. Hän edustaa Espoon Tapioita ja hänen valmentajanaan on toiminut vuodesta 2010 lähtien Tom Andtbacka.


title: Tuomo Salonen

text: Salonen saavutti vuoden 2013 Kalevan kisoissa hopeaa sekä 800 metrin että 1 500 metrin juoksussa. Kalevan kisoissa 2016 hän sai pronssia 1 500 metrillä ja uusi pronssinsa Kalevan kisoissa 2017. Vuonna 2018 hän sai samalta matkalta hopeaa. Sisäratojen SM-kilpailuista hän on saavuttanut 800 metrin juoksussa kultaa 2013 ja 2014, hopeaa 2012 ja pronssia 2010 ja 2015. 1 500 metrin juoksussa hän on saavuttanut hallissa hopeaa 2010, 2012, 2015 ja 2017 sekä jaetun pronssin 2014.


title: Tuomo Salonen

text: Vuonna 2013 Salonen edusti Suomea Euroopan joukkuemestaruuskilpailuissa Dublinissa, jossa hän sijoittui 800 metrin juoksussa kolmanneksi.


title: Tuomas Jokinen

text: Tuomas Jokinen (s. 26. helmikuuta 1987) on suomalainen kestävyysjuoksija. Hän edustaa Turun Weikkoja ja häntä on valmentanut Mikko Mattila vuosina 1998–2009, Tommy Ekblom vuosina 2009–2012 ja vuodesta 2014 lähtien Janne Holmén. Kalevan kisoista Jokinen on voittanut 10 000 metrin juoksussa hopeaa vuonna 2017 ja pronssia vuonna 2016 sekä pronssia 5 000 metrin juoksussa vuosina 2006 ja 2014. Lisäksi hän on voittanut sisäratojen SM-kilpailuissa hopeaa 3 000 metrin juoksussa.


title: Sörnäisten järvi

text: Sörnäisten järvi () oli järvi Helsingissä. Se sijaitsi nykyisessä Vallilassa, entisen Pasilan konepajan alueesta hieman kaakkoon Harjun ja Vallilan nykyisten kaupunginosien välisellä tasangolla, osittain nykyisen Dallapénpuiston kohdalla.


title: Sörnäisten järvi

text: Sörnäistenjärvestä vesi virtasi "Sörnäsbäcken"-nimistä laskujokea pitkin Suvilahteen ("Södervik"). Järveä alettiin kuivattaa 1820-luvulla laidunmaaksi, ja 1850-luvulla sen alue oli niittyä ja peltoa. Järvi näkyy hyvin esimerkiksi P. Klerckin kartassa vuodelta 1776. Järven eteläisimmän lahdelman yli oli rakennettu niin sanottu Sörnäisten kivisilta, jota pitkin kulki ennen Itäinen Viertotie (nyk. Hämeentie).


title: Meksikonharakka

text: Meksikonharakka ("Cyanocorax beecheii") on varisten heimoon kuuluva varpuslintu.


title: Meksikonharakka

text: Meksikonharakkaa tavataan kotoperäisenä Meksikon länsiosissa. Lajin populaatioksi arvoidaan 20 000–50 000 yksilöä ja se on luokiteltu elinvoimaiseksi.


title: Joonas Lehtinen

text: Joonas Mikko Johannes Lehtinen (s. 6. lokakuuta 1988 Turku) on suomalainen keskimatkojen juoksija. Hän edustaa Turun Urheiluliittoa ja häntä on valmentanut vuodesta 2012 lähtien Jukka Keskisalo.


title: Joonas Lehtinen

text: Lehtinen sijoittui 1 500 metrin juoksussa kolmanneksi Kalevan kisoissa 2013, minkä lisäksi hän on saavuttanut sisäratojen SM-kilpailuissa 1 500 metrillä hopeaa ja pronssia. Viestijuoksun SM-kisoissa Lehtinen on vuosina 2008–2017 voittanut kolme kultaa ja neljä hopeaa 4 × 1 500 metrin viestijuoksussa sekä kolme hopeaa 4 × 800 metrin viestijuoksussa.


title: Don’t Come Knocking

text:
Don’t Come Knocking on vuonna 2005 ensi-iltansa saanut Wim Wendersin ohjaama road movie -elokuva, jonka pääosissa nähdään Sam Shepard, Jessica Lange ja Tim Roth. Käsikirjoituksesta vastaavat Shepard ja Wenders.
Howard Spence (Shepard), ikääntyvä ja rankasti elävä lännenelokuvien tähti päättää yhtäkkiä paeta uusimman elokuvansa kuvauspaikalta allaan olevalla hevosella jossain Utahin aavikolla. Hän päätyy aluksi vanhaan kotikaupunkiinsa Elkoon Nevadan osavaltioon ja sitten Montanan Butteen, josta löytää naisen (Jessica Lange) jonka parikymmentä vuotta aiemmin tapasi ja jätti ollessaan kuvauksissa siellä päin. Toinen etsijähahmo elokuvassa on nuori Sky-niminen nainen (Sarah Polley), joka on tuomassa äitinsä tuhkauurnaa kotikaupunkiinsa Butteen. Howard Spenceä jahtaa vakuutusyhtiön tosikko etsivä Sutter (Tim Roth), jonka tehtävä on löytää Spence jotta kuvaukset voisivat jatkua.


title: Peugeot 203

text: Peugeot 203 oli Peugeot’n vuosina 1948–1960 valmistama henkilöauto. Automallin tuotanto aloitettiin vuonna 1948, ja samalla se oli ensimmäinen toisen maailmansodan jälkeen Peugeot’n tuotantoon saapunut uusi malli. Automallin tuotanto päättyi vuonna 1960.


title: Peugeot 203

text: Nelisylinterisen rivimoottorin iskutilavuus on 1 290 cm³. Moottorissa on kansiventtiilit. Sylinterin halkaisija on 75 millimetriä ja iskun pituus 73 millimetriä. Suurin teho 33 kW (45 hv) / 4 500 r/min (tehonormi ei tiedossa).


title: Peugeot 203

text: Jousitus on miellyttävä. Vaihteita on neljä. Kolmonen on välitetty suoraksi, ja nelosta kutsuttiin ylivaihteeksi. Takavetoisen Peugeot’n kori on itsekantava. Kori kuitenkin päästää moottorin ja voimansiirron ääniä sisätiloihin.


title: Peugeot 203

text: Mallin seuraajaksi tuli 403. Peugeot 203:n kattoluukulla varustettu N3V-malli maksoi Suomessa vuonna 1953 545 000 markkaa.


title: Niko Hauhia

text: Niko Anton Hauhia (s. 9. helmikuuta 1989 Miehikkälä) on suomalainen kuulantyöntäjä. Hän edustaa Karhulan Urheilijoita ja hänen valmentajanaan toimii Janne Ronkainen. Sisäratojen SM-kilpailuista Hauhia on saavuttanut kuulantyönnössä hopeaa ja pronssia.


title: Suomen joukkue jääkiekon maailmanmestaruuskilpailuissa 2004

text: Suomen jääkiekkomaajoukkue vuoden 2004 maailmanmestaruuskisoissa jotka järjestettiin Tšekissä.


title: Guy Arto

text: Guy Elie Arto (vuoteen 1929 Grönlund; 28. toukokuuta 1897 Heinävesi – 3. elokuuta 1968) oli Suomen Puolustusvoimien eversti ja rykmentin komentaja sodan aikana.


title: Guy Arto

text: Arto valmistui Kadettikoulusta 1922 ja Sotakorkeakoulusta 1929. Hän toimi yleisesikunnassa toimistoupseerina 1925–1931. Kuopion sotilaspiirissä hän oli ye-upseerina ja päällikön sijaisena vuonna 1932. Savon sotilasläänin esikuntapäällikkönä hän toimi 1933. Hän opetti strategista maantiedettä Sotakorkeakoulussa 1934–1939.


title: Guy Arto

text: Talvisodassa Arto toimi Kannaksen armeijan esikunnassa toimistopäällikkönä 1939 sekä I armeijakunnan huoltopäällikkönä 1940. Välirauhan aikana hän komensi Huoltopataljoona 5:ttä 1940. Jatkosodan alkaessa hän toimi III armeijakunnan huoltopäällikkönä 1941. Sissipataljoona 3:n komentajaksi hänet nimitettiin 1942. Aunuksen ryhmän huoltopäällikkönä hän palveli 1942–1944. JR 57:n komentajana Arto toimi 13.8.1944–22.11.1944.


title: Guy Arto

text: Jatkosodan jälkeen Arto johti Joensuun sotilaspiiriä 1944–1948 ja toimi 1. divisioonan esikuntapäällikkönä 1948–1949. Vuodesta 1949 alkaen hän palasi Joensuun sotilaspiirin johtoon.


title: Giia Lindström

text: Giia Maria Lindström (s. 5. heinäkuuta 1987 Vantaa) on suomalainen pikajuoksija. Hän edustaa Esbo IF:ää ja hänen valmentajanaan on toiminut vuodesta 2005 lähtien Olli Virkkala. Sisäratojen SM-kilpailuista hän on voittanut hopeaa ja pronssia 60 metrin aitajuoksussa.


title: Tammiharakka

text: Tammiharakka ("Cyanocorax melanocyaneus") on varisten heimoon kuuluva varpuslintu.


title: Tammiharakka

text: Tammiharakoita elää Keski-Amerikassa. Lajia tavataan El Salvadorissa, Guatemalassa, Hondurasissa ja Nicaraguassa. Lajin kokonaispopulaatiota ei ole arvioitu, mutta lajia on kuvailtu melko tavalliseksi.


title: The Testament of Sherlock Holmes

text: The Testament of Sherlock Holmes on Frogwaresin kehittämä ja Focus Home Interactiven julkaisema seikkailupeli, joka kuuluu "Adventures of Sherlock Holmes" -pelisarjaan. Peli julkaistiin syyskuussa 2012 Microsoft Windowsille, PlayStation 3:lle ja Xbox 360:lle.


title: The Testament of Sherlock Holmes

text: Ensimmäiset trailerit pelistä julkaistiin E3 2011 -tapahtumassa. Kuvakaappauksia julkaistiin kuukausi myöhemmin. Peli kehitettiin ensisijaisesti konsoleille ja siinä on uutta pelimekaniikkaa sekä uusi graafinen moottori. Frogwares on kuvaillut peliä suurimmaksi ja kauneimmaksi heidän tekemistään peleistä.


title: The Testament of Sherlock Holmes

text: Peli perustuu kuvitteellisen salapoliisiin, Sherlock Holmesin, 56:een lyhyeen tarinaan ja neljään Arthur Conan Doylen kirjoittamaan romaaniin. Kuten moni muukin pelisarjan peli, "The Testament of Sherlock Holmesinkin" tapauksessa peli itsessään on alkuperäinen tarina ja juoni, joka ei perustu mihinkään Arthur Conan Doylen teoksista. "The Testament of Sherlock Holmes" perustuu vuoden 1898 Lontooseen, jossa Holmes on pääepäiltynä tapauksessa, jossa hän ei pysty todistamaan syyttömyttään.


title: The Testament of Sherlock Holmes

text: Kuten Sherlock Holmes, pelaaja joutuu avoimiin tutkimuksiin. Pelaaja päättää itse, mitä vihjeitä seuraa ja mitkä sivuuttaa. Pelaaja voi tarkastella vihjeitä uudelleen. Pelaaja voi tehdä itse päätelmiä syyllisyydestä ja epäillyistä.


title: The Testament of Sherlock Holmes

text: Pelissä käytetään uutta grafiikkamoottoria. Kehitetty on erityisesti monimutkaisia kohtauksia 19. vuosisadan Lontoossa. Myös ruumiiden muotoa on paranneltu. Pelaajalla on mahdollista käyttää peliohjainta pelatessa ja valvontajärjestelmä on muotoiltu erityisesti konsoleille. Lontoon grafiikka on saatu harppauksen verran paremmaksi. Pelissä pystyy myös päättämään itse, pelaako ensimmäisessä vai kolmannessa persoonassa. Holmes löytää johtolankoja ”kuudennen aistinsa” avulla.


title: The Testament of Sherlock Holmes

text: Uusi pelimoottori on erityisesti rakennettu antamaan pelaajalle uskottavan, realistisen ja kiehtovan kuvan maailmankaikkeudesta. Ympäristössä pystyy kiinnittämään huomionsa pieniin yksityiskohtiin, ja niistä on mahdollista tehdä merkintöjä.


title: The Testament of Sherlock Holmes

text:
Lontoossa 1898 Sherlock Holmes on juuri ratkaissut onnistuneesti rikoksen hakemalla joukon korvaamattoman arvokkaita jalokiviä, jotka olivat varastettu. Valitettavasti jalokivien omistaja kertoo, että Holmesin palauttama kaulakoru oli vain jäljitelmä ja syyttää tästä etsivää. Holmes kertoo Watsonille, että hänellä on välitön tapaaminen piispa Knightsbridgenin kanssa. Saapuessaan hän huomaa, että piispa on sidottu, poltettu ja silvottu. Hän kohtaa myös uuden hahmon, Baynesin.
"Sherlock Holmes Versus Jack the Ripperin" julkaisun jälkeen Frogwares ja ranskalainen kustantaja Focus Home Interactive saivat palautetta konsolipelaajilta, että he haluavat enemmän seikkailupelejä 3D:nä. Frogwares myönsi olevansa innokas tuottamaan yhden, vaikka toimitusjohtaja Wael Amr vaati, ettei tämä tarkoita tietokonepelaajien unohtamista. Pelin kehittäminen kesti lähes kolme vuotta.


title: The Testament of Sherlock Holmes

text: Peli sai enimmäkseen positiivisia arvioita. GameSpot antoi sille arvosanaksi kahdeksan kymmenestä, vaikka sanoi, että ”pieniä ongelmia pikselinmetsästyksessä ja puzzlejen ylikuormituksessa.” Game Informer antoi arvioksi 7.5 kymmenestä. PlayStation Lifestyle antoi kuusi kymmenestä ja sanoi: ”Jos olet Sherlock Holmesin ja mysteeripelien fani, voit vain nauttia tästä pelistä. Jos etsit nopeatempoista toimintapeliä, etsi muualta.”


title: Suomen Benelux-instituutti

text: Suomen Benelux-instituutti on Brysselissä sijaitseva kulttuuri-instituutti. Vuonna 1993 perustetun instituutin toimialueita ovat Alankomaat, Belgia sekä Luxemburg. Benelux-instituutti on yksi seitsemästätoista suomalaisesta kulttuuri- ja tiedeinstituutista. Benelux-instituutti on itsenäinen, yleishyödyllinen organisaatio, jota rahoittavat Suomen opetus- ja kulttuuriministeriö sekä lukuisat julkiset ja yksityiset rahastot. Instituuttia ylläpitää Suomen Benelux-instituutin säätiö.


title: Suomen Benelux-instituutti

text: Suomen Benelux-instituutti aloitti toimintansa Suomen Belgian kulttuurikeskuksena vuonna 1993. Ensimmäiset vuodet se toimi Antwerpenin merimieskirkolta vuokratuissa tiloissa. Vuonna 1996 kulttuurikeskus alkoi toimia kaikissa Benelux-maissa. Käynnistämisvaiheessa kulttuurisihteerinä toimi Iiris Kivimäki (1993–94). Ensimmäisinä johtajina toimivat Marjatta Oksanen (1994–96) sekä Johanna Lindstedt (1997–2001).


title: Suomen Benelux-instituutti

text: 1990-luvulla ja 2000-luvun alussa kulttuurikeskuksen ohjelma rakentui usein teemojen (kuten valo, metsä) ympärille. Omissa tiloissa järjestettiin teemoihin liittyviä näyttelyitä, konsertteja, kirjailijavierailuita sekä keskustelutilaisuuksia. Yhteistyö asemamaiden taidelaitosten ja muiden maiden kulttuuri-instituuttien kanssa oli tärkeä työmuoto. Instituutti osallistui myös Euroopan unionin kansallisten kulttuuri-instituuttien EUNIC-verkoston perustamiseen Brysselissä. Suomessa Suomen Benelux-instituutti osallistui aktiivisesti Suomen kulttuuri- ja tiedeinstituutti-verkoston toiminnan käynnistämiseen.


title: Suomen Benelux-instituutti

text: Irma Hjelt aloitti johtajana vuonna 2002. Kulttuurikeskuksen nimi muutettiin vuoden 2005 aikana Suomen Benelux-instituutiksi. Seuraavana vuonna instituutti muutti Antwerpenistä Brysseliin. Uusissa toimitiloissa ei ollut omia näyttely- tai konserttitiloja, joten toiminta alkoi painottua yhteistoimintaan paikallisten kulttuuritoimijoiden ja varsinkin Euroopan kansallisten kulttuuri-instituuttien kanssa.


title: Suomen Benelux-instituutti

text: Vuonna 2007 johtajana aloitti Kalle Jämsén. Hänen toimikaudellaan instituutti jatkoi profiloitumistaan taiteen ja kulttuurin alan ammattilaisten verkottajaksi.


title: Suomen Benelux-instituutti

text: Sirpa Hietanen aloitti johtajana 2010. Viime vuosina instituutti on painottanut pitkän aikavälin hankkeita sekä verkottamista ruohonjuuritasolla. Tapahtumia ei järjestetä itse, vaan aina yhteistyössä paikallisten ammattilaisten kanssa.


title: Suomen Benelux-instituutti

text: Vuonna 2014 Suomen Benelux-instituutin säätiö valitsi instituutin uudeksi johtajaksi Aleksi Malmbergin. Hän jätti Helsingin juhlaviikot, jonka ohjelmapäällikkönä toimi aiemmin, ja aloittaa tehtävässään 1.11.2014.


title: Suomen Benelux-instituutti

text: Suomen Benelux-instituutti toimii välittäjänä suomalaisten ja asemamaidensa kulttuuritoimijoiden välillä. Instituutti on asiantuntijaorganisaatio, joka tarjoaa tietoa ja luo yhteyksiä kulttuurin laajalla kentällä.


title: Suomen Benelux-instituutti

text: Instituutti tarjoaa taiteilijoille ja organisaatioille mahdollisuuksia luoda keskustelua, uusia projekteja ja yhteistyömahdollisuuksia. Toiminnan tavoitteena on kestävä, pitkäjänteinen yhteistyö Suomen ja Benelux-maiden taiteilijoiden sekä alan ammattilaisten kanssa.


title: Suomen Benelux-instituutti

text: Benelux-instituutti toimii laajasti koko kulttuurin kentällä. Toiminta-aloja ovat esimerkiksi kuvataiteet, esittävät taiteet, kirjallisuus, design sekä elokuvataide. Esimerkkejä viime vuosien toiminnasta ovat Mika Taanilan esiintyminen Rotterdamin elokuvajuhlilla vuonna 2013, Marimekon taiteellisen johtajan Minna Kemell-Kutvosen ja graafikko Maija Louekarin keskustelutilaisuus Design September Brussels 2012:n aikana, sekä vuonna 2011 Antwerpenissä järjestetty Hel Looks - Street Styles from Helsinki -näyttely.


title: Suomen Benelux-instituutti

text: Instituutti toimii yhteistyössä muun muassa asemamaidensa Suomen suurlähetystöjen kanssa. Instituutti kuuluu myös EUNIC-verkoston Amsterdamin-jaostoon.


title: Suomen Benelux-instituutti

text: Suomen Benelux-instituutin kotisivut


title: Suomen Benelux-instituutti

text: Suomen kulttuuri- ja tiedeinstituutit


title: Limbažin kunta

text: Limbažin kunta () on kunta Latviassa. Se sijaitsee Vidzemen historiallisella alueella. Vuonna 2012 kunnassa asui 19 211 asukasta. Kunnan keskus on Limbažin kaupunki.


title: Srikakulam

text: Srikakulam () on Intiassa Andhra Pradeshin osavaltiossa sijaitsevan Srikakulamin piirikunnan pääkaupunki. Vuonna 2011 kaupunkialueella asui 146 988 henkeä.


title: Srikakulam

text: Srikakulam sijaitsee Intian itärannikolla. Kaupungin halki virtaa Nagavalijoki.


title: Srikakulam

text: Lähin lentokenttä sijaitsee Visakhapatnamissa noin kahden tunnin ajomatkan päässä.


title: PPG Paints Arena

text: PPG Paints Arena, syksyyn 2016 asti "Consol Energy Center", on monikäyttöinen urheiluareena Pittsburghissa, Pennsylvaniassa. Areenaa käyttävät sekä NHL-seura Pittsburgh Penguins sekä AFL-seura Pittsburgh Power. Rakennustyöt saatiin päätökseen 1. elokuuta 2010 ja areena oli valmiina hyvissä ajoin ennen NHL-kauden alkua.


title: PPG Paints Arena

text: Areena korvasi Penguinsin edellisen kotiareenan, pahasti vanhentuneen Mellon Arenan. Rakentaminen aloitettiin juhlallisesti 14. elokuuta 2008. Consol Energy Center on sekä NHL:n että AFL:n ensimmäinen areena, joka on saanut Leadership in Energy and Environmental Designilta kultaisen sertifoitu -merkinnän. Areena valittiin pian avajaisten jälkeen NHL:än parhaaksi areenaksi.


title: PPG Paints Arena

text: Consol Energy osti joulukuussa 2008 areenan nimioikeudet. Syksyllä 2016 oikeudet siirtyivät rakennustarvikeyhtiö PPG:lle.


title: Itäromaaniset kielet

text: Itäromaaniset kielet, joita myös kutsutaan "Vlach kieliksi", ovat romaanisten kielten ryhmä, joka on kehittynyt Kaakkois-Euroopassa paikallisesta vulgaarilatinasta. Joskus italodalmaattiset kielet luokitellaan itäromaanisiin kieliin. Tämä artikkeli käsittelee itäromaanisia kieliä suppeassa merkityksessä, eli ilman italiaa.


title: Itäromaaniset kielet

text: Itäromaaniset kielet, kuten myös lännessä puhutut romaaniset kielet kehittyivät vulgaarilatinasta II-III vuosisadalla, kun se oli kosketuksissa ympäröivien kielien kanssa - tässä tapauksessa kreikan, turkin, albanian, ja erityisesti slaavilaisten kielten kanssa.


title: Huopalahden järvi

text: Huopalahden järvi tai Pikku-Huopalahdenjärvi () oli järvi Helsingissä.


title: Huopalahden järvi

text: Se sijaitsi suunnilleen nykyisessä Pohjois-Pasilassa Töölönjärven pohjoispuolella ja laski Kumpulanjokea pitkin Vanhankaupunginlahteen. Järvi kuivattiin 1900-luvun alussa.


title: Vaasan keskussairaala

text:
Vaasan keskussairaala tarjoaa erikoissairaanhoidon palvelut alueensa 180 000 asukkaalle. Alue muodostuu Pohjanmaan rannikkoalueen kaksikielisistä, ruotsinkielisistä ja suomenkielisistä kunnista ja
se ulottuu Luodon kunnasta pohjoisessa Kristiinankaupunkiin etelässä. Vaasan keskussairaala on ainut ei-yliopistollinen sairaala Suomessa, jossa tehdään avosydänkirurgiaa. Vaasan keskussairaalassa on 389 sairaansijaa.


title: Eino Tuompo (eversti)

text: Sulo Eino Alvar Tuompo (4. elokuuta 1902 Pornainen – 8. heinäkuuta 1979) oli Suomen Puolustusvoimien eversti, joka komensi sota-aikana useita ilmatorjuntayksiköitä.


title: Eino Tuompo (eversti)

text: Tuompo oli Tornion suojeluskunnan jäsen ja osallistui Tornion pataljoonan mukana sisällissotaan Hämeen ja Satakunnan rintamilla. Hän osallistui Aunuksen retkelle vuonna 1919. Tuompo kävi Kadettikoulun 1920–1922, tykistön ampumakoulun 1923 sekä Sotakorkeakoulun 1936–1938. Hän toimi Kenttätykistörykmentti 3:ssa ensin nuorempana upseerina vuosina 1923–1926 sekä patterin päällikkönä ja aliupseerikoulun johtajana 1926–1936. Tuompo oli Yleisesikunnan operatiivisen osaston toimistoesiupseeri 1938–1940.


title: Eino Tuompo (eversti)

text: Talvisodassa hän palveli päämajan operatiivisella osastolla. Hän johti Ilmatorjuntakoulua 1940–1941. Jatkosodassa Tuompo toimi Helsingin ilmatorjuntapiirin komentajana 1941 ja Aunuksen ryhmän esikunnassa ilmatorjunnan komentajana 1941–1944 ja Kannaksen armeijan esikunnassa 1944. Tuompo toimi Ilmatorjuntarykmentti 1:n komentajana 1944–1946. Hän oli Ilmavoimien esikunnassa ilmatorjuntatykistön komentajana vuosina 1946–1956. Tuompo toimi Lounais-Suomen sotilasläänin komentaja 1956–1958 ja siirtyi pois palvelusta 1958. Hän toimi Suomen Väestönsuojelujärjestön koulutuspäällikkönä ja tiliosaston johtajana vuosina 1958–1964.


title: Eino Tuompo (eversti)

text: Ylennykset: vänrikki 1922, luutnantti 1924, kapteeni 1928, majuri 1938, everstiluutnantti 1941, eversti 1944.


title: Eino Tuompo (eversti)

text: Tuompon puoliso oli kansakoulunopettaja Irja Lygia Stoore. Heidän pojastaan Harri Eino Albert Tuomposta (s. 1930) tuli lääkäri.


title: Bergen (Cellen piirikunta)

text: Bergen on kaupunki Cellen piirikunnassa Ala-Saksin osavaltiossa Saksassa. Vuonna 2011 kaupungissa oli 12 893 asukasta.


title: Bergen (Cellen piirikunta)

text: Kaupungin lähistöllä sijainneessa Bergen-Belsenin keskitysleirissä tuhottiin arvion mukaan ainakin 50 000 juutalaista toisen maailmansodan aikana.


title: Eero Juva

text: Eero Juva (vuoteen 1935 Juvelius) (15. helmikuuta 1900 Oulu – 31. lokakuuta 1959) oli Suomen Puolustusvoimien eversti ja pitkäaikainen rykmentin komentaja. Hänen isänsä oli vankilanjohtaja V. O. Juvelius.


title: Eero Juva

text: Juva osallistui sisällissotaan, kävi Viipurin upseerikokelaskurssin 1918-1919, Kadettikoulun 1922-1923 sekä Sotakorkeakoulun 1931-1933. Hän osallistui myös Aunuksen retkeen. Juva toimi Jääkäriprikaatissa eri tehtävissä 1925-1926 sekä Pohjanmaan jääkäripataljoonassa komppanianpäällikkönä ja aliupseerikoulun johtajana 1927-1930. Kadettikoulussa hän opetti 1930-1931 sekä Taistelukoulussa 1933-1939. Viipurin rykmentin aliupseerikoulun johtajana hän toimi 1934-1935. Yleisesikuntaupseerina Sortavalan sotilaspiirissä hän oli 1939.


title: Eero Juva

text: Talvisodan sytyttyä Juva toimi 12. divisioonan operatiivisen toimiston päällikkönä ja myöhemmin esikuntapäällikkönä. Välirauhan aikaan hän toimi Savo-Karjalan sotilasläänin esikuntapäällikkönä. Etelä-Pohjanmaan läntisen sotilaspiirin päällikkönä hän oli 1941. Jatkosodan sytyttyä hänet nimitettiin JR 58:n komentajaksi 19.6.1941-8.10.1944. Vuonna 1944 hän toimi myös Lapin sodassa Rajajääkäriprikaatin komentajan viransijaisena. Jatkosodan jälkeen Juva komensi JR 2:a 1944-1950.


title: Eero Juva

text: Ylennykset: vänrikki 1919, luutnantti 1921, kapteeni 1924, majuri 1930, everstiluutnantti 1940, eversti 31.8.1942.


title: Ignaz Seipel

text: Ignaz Seipel (19. heinäkuuta 1876 – 2. elokuuta 1932) oli itävaltalainen teologi ja poliitikko. Seipel kuului kristillissosiaaliseen puolueeseen. Hän toimi Itävallan liittokanslerina vuosina 1922–1924 ja 1926–1929. Lisäksi hän toimi ulkoministerinä 1926–1929 ja 1930.


title: Harry Kinnunen

text: Harry Toivo Kinnunen (19. lokakuuta 1894 Helsinki – 22. marraskuuta 1954) oli Suomen Puolustusvoimien eversti ja sodanaikainen rykmentin komentaja.


title: Harry Kinnunen

text: Kinnunen valmistui Kadettikoulusta 1920 sekä Sotakorkeakoulusta 1927 (ye-upseeri 1931). Vuosina 1922-1927 hän toimi erilaisissa nuoremman upseerin tehtävissä ja komppanianpäällikönä. Kadettikoulussa hän opetti 1927-1930. Hän palveli yleisesikuntaupseerina 1930-1936 sekä divisioonan esikuntapäällikkönä 1936-1939. Vuonna 1939 hän toimi pataljoonan komentajana. Talvisodassa hän komensi ensin JR 35:a ja myöhemmin myös JR 34:ää Kollaan rintamalla. Jatkosodan sytyttyä hän komensi lyhyen ajan JR 60:a 17.6.1941-22.7.1941. Jatkosodan loppuajan hän toimi koulutuskeskuksen päällikkönä. Sodan jälkeen hän palveli sotilaspiirin komentajana 1944-1946.


title: Harry Kinnunen

text: Ylennykset: vänrikki 1918, luutnantti 1920, kapteeni 1922, majuri 1928, everstiluutnantti 1936, eversti 1943.


title: Gösta Palkama

text: Karl Gösta Ivar Palkama (ent. Paqvalén) (13. kesäkuuta 1902 Viipuri – 5. elokuuta 1944) oli Suomen Puolustusvoimien everstiluutnantti, joka toimi 6. divisioonan esikuntapäällikkönä kesällä 1944 ja kaatui yhdessä kenraalimajuri Einar Vihman kanssa kranaatinheitinkeskityksessä Talin–Ihantalan taistelussa.


title: Gösta Palkama

text: Palkama suoritti reserviupseerikoulun 1925, Kadettikoulun 8. kurssin 1926-1927 sekä Sotakorkeakoulun yleisen osaston 1936-1938. Vuodesta 1938 hän toimi toimistopäällikkönä 1. divisioonan esikunnassa talvisodan ajan aina jatkosodan alkuun asti. Myöhemmin jatkosodassa hän toimi 6. divisioonan esikuntapäällikkönä kaatumiseensa asti elokuuhun 1944. Ylennykset: reservivänrikki 1925, vänrikki 1927, luutnantti 1930, kapteeni 1935, majuri 1941, everstiluutnantti 1944.


title: Gösta Palkama

text: Palkaman puoliso oli May-Alice Renfors, heidän pojastaan Kaarle Arto Palkamasta (s. 1934) tuli lääkäri ja professori.


title: Käyttäjä

text: Käyttäjä on henkilö joka käyttää tietokonetta tai verkkopalvelua.


title: Käyttäjä

text: Käyttäjillä on usein käyttäjätili (tai lyhyesti ainoastaan "tili") joka mahdollistaa kirjautumisen järjestelmään ja pääsyn järjestelmän resursseihin. Tilille kirjautumiseen käytetään usein myös salasanaa tai muuta tapaa varmistaa kirjautujan identiteetti.


title: Käyttäjä

text: Jotkin palvelut mahdollistavat anonyymin käyttämisen joista esimerkkinä Wikipedia. Suurin osa Wikipedian toiminnoista on saatavilla ilman kirjautumista mukaan lukien sivujen muokkaaminen, mutta jotkin toiminnot ovat saatavilla ainoastaan rekisteröityneille, eli käyttäjätilin omaaville, käyttäjille.


title: Käyttäjä

text: Käyttäjätunnus on tapa jolla henkilö tunnistetaan muista käyttäjistä mm. internetin keskustelupalstoilla ja peleissä sekä monissa muissa palveluissa. Usein käyttäjätunnus on henkilön oikea nimi tai sen johdannainen, keksitty nimi, sähköpostiosoite tai yksinkertaisesti käyttäjäkohtainen juokseva numero.


title: Käyttäjä

text: Usein käyttäjätunnuksen voi yhdistää sähköpostiosoitteeseen, johon yleensä lähetetään vahvistusviesti rekisteröityessä. Tyypillistä on, että käyttäjätunnuksen yhteydessä on myös käyttäjän valitsema salasana, jota käytetään kirjauduttaessa. Unohtuneen salasanan voi yleensä tilata lähetettäväksi sähköpostiosoitteeseen, johon käyttäjätunnus on yhdistetty.


title: Käyttäjä

text: Koska internetissä on niin monia portaaleja, voi olla vaikea muistaa omia käyttäjätunnuksiaan, minkä takia jotkut ovat päättäneet käyttää miltei joka verkkopalvelussa samaa tunnusta tai tekemällä listan omista tunnuksistaan. Toisinaan kirjautumiseen voi riittää pelkkä salasana. Monet sivustot, kuten Facebook ja Twitter mahdollistavat kirjautumisen myös sähköpostiosoitteella, jolla käyttäjätunnus on luotu.


title: Käyttäjä

text: Tunnuksen yhteydessä saatetaan vaatia, että tunnuksessa on ainakin tietty määrä merkkejä ja ettei käyttäjätunnuksessa ole liian paljon merkkejä. Erikoismerkkejä ei välttämättä sallita käyttäjätunnuksissa.


title: Käyttäjä

text: Käyttäjätunnusta tehdessä, eli rekisteröityessä, ohjelma voi myös kysyä kuvaa tai äänimerkkiä, jonka käyttäjän on tunnistettava, jotta varmistutaan, että käyttäjätunnuksen tekijänä on ihminen eikä tietokoneohjelma.


title: Pilvikartasto (elokuva)

text: Pilvikartasto ("Cloud Atlas") on Wachowskien ohjaama saksalainen, vuonna 2012 ensi-iltansa saanut draama/tieteiselokuva. Elokuva perustuu vuonna 2004 julkaistuun David Mitchellin romaaniin "Pilvikartasto". Elokuvaan sisältyy kuusi eri tapahtumalinjaa, jotka sijoittuvat eri aikakausiin.


title: Pilvikartasto (elokuva)

text: Projekti kohtasi neljän vuoden tuotannon aikana useita taloudellisia vaikeuksia, mutta lopulta yksityiset tahot lahjoittivat 102 miljoonaa dollaria, mikä teki elokuvasta yhden kalleimmista indie-elokuvista.


title: Pilvikartasto (elokuva)

text: Elokuvaa on arvioitu monin eri tavoin, ja se on päätynyt useille sekä huonoimpien että parhaimpien elokuvien listoille.


title: Lennart Vihma

text: Lennart Johannes Vihma (ent. Wichmann) (29. elokuuta 1901 Kuopio – 25. huhtikuuta 1942 Suurlahti) oli Suomen Puolustusvoimien everstiluutnantti ja sodanaikainen rykmentin komentaja. Lennart Vihma oli kenraalimajuri Einar Vihman veli.


title: Lennart Vihma

text: Lennart Vihma osallistui vapaussotaan, kävi reserviupseerikoulun 1923, Kadettikoulun 1925-1927, Taistelukoulun luutnanttikurssin 1931 sekä Sotakorkeakoulun 1931-1933. Hän toimi nuorempana upseerina Keski-Suomen rykmentissä 1923-1924 ja siirtyi sitten Rajavartiolaitoksen palvelukseen palvellen kouluttajana ja komppanianpäällikkönä eri rajavartiostoissa. Vuodesta 1934 alkaen hän työskenteli Rajavartiostojen esikunnassa.


title: Lennart Vihma

text: Vihma toimi talvisodassa Pohjois-Suomen ryhmän huoltopäällikkönä. Jatkosodan alussa hän toimi Karjalan armeijan operatiivisen osaston päällikkönä. 27.1.1942 hän sai JR 5:n komentajuuden. 24.4.1942 Vihma haavoittui miinaonnettomuudessa ja kuoli seuraavana päivänä. Onnettomuuden sattuessa oli meneillään 4. divisoonan komentajan Kaarlo Viljasen tarkastuskäynti JR 5:n lohkolla, ja tarkastusseurue ajautui omaan miinakenttään. Myös Viljanen sekä useita nuorempia upseereita menehtyivät miinaräjähdyksen seurauksena.


title: Lennart Vihma

text: Ylennykset: vänrikki 1923, luutnantti 1927, kapteeni 1931, majuri 6.12.1939, everstiluutnantti 31.10.1941.


title: Asteekkinärhi

text: Asteekkinärhi ("Cyanocorax dickeyi") on varisten heimoon kuuluva varpuslintu.


title: Asteekkinärhi

text: Asteekkinärheä tavataan kotoperäisenä Luoteis-Meksikossa. Lajin populaatioksi arvioidaan 10000-20000 yksilöä. Laji on luokiteltu silmälläpidettäväksi, koska sen levinneisyysalue on pieni ja sopivat elinympäristöt ovat vähenemässä.


title: Asteekkinärhi

text: Asteekkinärhi elää metsäisissä kanjoneissa 1350-2150 metrin korkeudessa.


title: Asteekkinärhi

text: Asteekkinärhi pesii usean linnun joukoissa, joissa on yksi pesivä, täysikasvuinen pari ja useita nuoria yksilöitä, jotka auttavat pesivää paria. Laji munii huhti-toukokuussa 3-5 munaa, joita haudotaan 18-19 päivää. Poikaset pysyvät pesässä noin 24 päivää. Pesä sijaitsee puussa 5-15 metrin korkeudessa. Pesä rakennetaan oksista ja korsista ja vuorataan hienomalla kasvimateriaalilla.


title: Asteekkinärhi

text: Asteekkinärhi käyttää ravinnokseen pääasiassa selkärangattomia, hedelmiä, marjoja ja tammenterhoja.


title: Inferno (Dan Brownin romaani)

text: Inferno on yhdysvaltalaisen kirjailijan Dan Brownin vuonna 2013 julkaistu romaani.


title: Inferno (Dan Brownin romaani)

text: Teos on trilleri, jonka päähenkilönä on neljännen kerran symbologi Robert Langdon, joka on ollut päähenkilönä myös Brownin teoksissa "Enkelit ja demonit", "Da Vinci -koodi" ja "Kadonnut symboli". Kirja sijoittuu Italiaan ja sen nimi viittaa Danten "Jumalaisen näytelmän" ensimmäiseen osaan.


title: Inferno (Dan Brownin romaani)

text:
Romaani käännettiin kaikkiaan 12 kielelle samanaikaisesti.
Se oli vuonna 2013 Suomen myydyin käännetty kaunokirja (60 400 kpl).


title: Inferno (Dan Brownin romaani)

text: Robert Langdon herää ammuttuna italialaisessa sairaalassa muistinsa menettäneenä ja havaitsee jonkun haluavan kiihkeästi tappaa hänet. Seurakseen Robert saa hoitavan lääkärinsä Sienna Brooksin. Langdon ihmettelee miten hän on Firenzeen joutunut ja miksi. Yhteydenotto konsulaattiin saa vain erikoisjoukot hänen peräänsä. Vihjeitä tipahtelee Dante Alighierin "Jumalaisesta näytelmästä". Aikooko joku ratkaista maapallon väestöongelman yhdellä kertaa omintakeisella tavalla?


title: Rouyn-Noranda

text: Rouyn-Noranda [ʁwɛ̃.nɔ.ʁɑ̃.da] on kaupunki Quebecin provinssin lounaisosassa Kanadassa, Osisko-järven rannalla. Kupari- ja kultakaivosten liepeille syntyneessä kaupungissa oli 42 334 asukasta vuonna 2016. Väkiluku on vaihdellut taloussuhdanteiden mukaan.


title: Rouyn-Noranda

text: Rouynin kaupunki perustettiin, kun alueelta löydettiin kupariesiintymiä vuonna 1917. Noranda rakennettiin hieman myöhemmin ja sai nimensä vuonna 1922 perustetun kaivosyhtiön (Noranda Mines, nyk. Noranda Inc.) mukaan. Sana on yhdistelmälyhenne Pohjois-Kanadaa tarkoittavista sanoista "Nor"d ja C"anada". Rouyn ja Noranda saivat kaupunkioikeudet 1926 ja yhdistyivät 1986.


title: Rouyn-Noranda

text: Vuodesta 1966 Rouyn-Noranda on toiminut Abitibi-Témiscaminguen alueen pääkaupunkina. Vuosina 2000–2006 toteutetussa Quebecin kuntauudistuksessa Rouyn-Norandaan liitettiin myös nämä alueen entiset kunnat: Arntfield, Bellecombe, Beaudry, Cadillac, Cléricy, Cloutier, D'Alembert, Destor, Évain, Lac-Montanier, Lac-Surimau, McWatters, Mont-Brun, Montbeillard, Rapides-des-Cèdres ja Rollet.


title: Rouyn-Noranda

text: Kaupungissa toimii vuodesta 1983 Quebecin yliopistoon kuuluvan UQAT-yliopiston (Université du Québec en Abitibi-Témiscamingue) toinen kampus Val d’Orin ohella. Kaupunki on tunnettu vuodesta 1982 järjestetystä elokuvafestivaalista International Cinema Festival of Abitibi-Témiscamingue. Jääkiekkojoukkue Rouyn-Noranda Huskies on tuottanut epätavallisen monta NHL-pelaajaa kaupungin kokoon nähden. Heihin kuuluvat Pierre Turgeon, Jacques Laperrière, Dave Keon ja Éric Desjardins.


title: Rouyn-Noranda

text: Jo 1600-luvulla Abitibi-Témiscaminguen alueella kulkeneet ja siitä kilpailleet ranskalaiset ja englantilaiset saivat kuulla alueen malmiesiintymistä, aluksi tinasta ja lyijystä. Alue oli kuitenkin tuolloin aivan liian syrjäistä louhinnalle. Parisataa vuotta myöhemmin alueelta metsäalueita hankkinut Edward Wright sai uutta vahvistusta esiintymistä ja kaivautti lähes kymmenen tonnia malmia. Sitä kuljettamaan lähtenyt lautta kuitenkin kaatui matkalla ja malmi vajosi pohjaan. Wrightin kaivos kuitenkin toimi katkonaisesti vuosina 1890–91, 1897–98 ja 1900–02 ennen kuin se suljettiin kokonaan.


title: Rouyn-Noranda

text: Rouyn-Norandan kehitys alkoi aluetta kierrelleen kokeneen malminetsijä Edmund Henry Hornen malmilöydöksistä, joita hän keräsi Rouynin lähellä olevan Osisko-järven rannoilta. Nova Scotiasta kotoisin ollut Horne oli etsinyt malmia siihen mennessä jo länsirannikon Brittiläisestä Kolumbiasta, Kaliforniasta ja Coloradosta, kunnes hän kuuli Pohjois-Ontarion uusista esiintymistä Cobaltissa ja päätti tutkia viereistä Abitibi-Témiscaminguen aluetta. Horne avasi 1920-luvun alussa Osisko-järven rannalle pienen kaivoksen, muttei saanut rahoittajia mukaan sen laajennukseen alueen syrjäisyyden takia.


title: Rouyn-Noranda

text: Vuonna 1922 kaikki äkkiä muuttui, kun Rouynin alueelta löydettiin kultaa. Vuoden aikana alueelle tehtiin 348 neliökilometrin verran kaivosvarauksia. New Yorkin ja Toronton rahamiesten perustama Thompson-Chadbourne Syndicate osti alueen valtauksia, mukaan lukien Edmund Hornen perustaman yhtiön, ja näin muodostui Noranda Mines Limited -niminen yhtiö.


title: Rouyn-Noranda

text: Vuonna 1926 Rouynin kylässä oli jo noin 600 asukasta. Samoihin aikoihin sen pohjoispuolelle alkoi rakentua kaivosyhtiön nimen saanut Norandan kaupunki sulattoineen. Kaupunki sai Quebecin provinssilta erioikeuden kieltää alueellaan kerjäämisen, uhkapelin ja prostituution, minkä ansiosta Norandan kaupunki kehittyi järjestäytyneemmin kuin Rouyn tai Ontarion puolen kaivoskaupungit kuten Cobalt. Norandan ensimmäisinä pormestareina toimivat Torontosta käsin kaivosyhtiön johtajat James Y. Murdoch ja vuodesta 1929 Ernest Hibert.


title: Rouyn-Noranda

text: Rouyn kehittyi Norandaa hallitsemattomammin. Ensimmäiset asukkaat rakensivat hirsitaloja tonteille, joiden omistuksesta ei ollut tietoa, kunnes kaivosyhtiö ja muut rikkaat ostivat alueita itselleen halvalla ja myivät ne eteenpäin talonrakentajille. Vuonna 1931 Rouynissä oli 3 225 asukasta ja kymmentä vuotta myöhemmin jo 8 808. Kun Norandan puolella monet paheet olivat kiellettyjä, meno Rouynissä oli sitäkin villimpää.


title: Rouyn-Noranda

text: Alueen työvoiman tarve toi kaivoksiin nopeasti eurooppalaista siirtolaistyövoimaa erityisesti Kroatiasta, Serbiasta, Sloveniasta, Puolasta, Ukrainasta, Venäjältä ja Suomesta. Kesäkuussa 1934 kommunistihenkiseksi ammattiliitoksi järjestäytyneet vierastyöläiset järjestivät kaivoslakon, jossa he vaativat kahdeksantuntista työpäivää, kymmenen prosentin palkankorotusta, selkeitä ylityökorvauksia ja parempaa ilmanvaihtoa kaivokseen. Kymmenen päivän jälkeen viranomaiset lopettivat lakon ja satakunta työmiestä sai potkut ja karkotuksen maasta. Lakon seurauksena kaivosyhtiö alkoi suosia eurooppalaisten työläisten sijasta Quebecin provinssin omaa kanadanranskalaista työvoimaa. Myös kaivosmiesten työolot alkoivat vähitellen parantua.


title: Rouyn-Noranda

text: 1940-luvun puolessavälissä Noranda-yhtiötä alkoi taas vaivata työvoimapula, ja se alkoi rekrytoida toisen maailmansodan jälkeisestä Euroopasta kotiseudultaan pakolaisiksi joutuneita ihmisiä, erityisesti ukrainalaisia ja venäläisiä, joiden joukossa oli paljon juutalaisia. Niinpä 1940- ja 1950-luvulla Rouyniin ja Norandaan nousi ortodoksikirkko, ukrainalainen katolinen kirkko ja Quebecin ensimmäinen synagoga pääkaupunki Montrealin ulkopuolella. Kaupungit löivät ennätyksiä myös elokuvakävijöiden määrässä: vuonna 1949 Rouynin ja Norandan jokainen asukas kävi elokuvissa keskimäärin 35 kertaa vuodessa.


title: Rouyn-Noranda

text: Kaivostoiminta Rouynissä ja Norandassa loppui 50 vuoden toiminnan jälkeen vuonna 1976, mutta Norandan sulatto jatkoi toimintaansa ja sai kylkeensä rikkihappotehtaan vuonna 1989. Kolme vuotta aiemmin kaupungit olivat yhdistyneet Rouyn-Norandaksi, ja 2000-luvun alkuvuosina kaupunkiin liittyi vielä viitisentoista pienempää taajamaa sen ympäriltä.


title: Hiipivä vaara

text: Hiipivä vaara on Yrjö Nortan ohjaama jännityselokuva vuodelta 1944. Se oli Fenno-Filmi-tuotantoyhtiön viides elokuva ja kolmas vakoiluaiheinen tarina trilogiassa, jonka edelliset elokuvat olivat "Varjoja Kannaksella" ja "Salainen ase".


title: Hiipivä vaara

text: Elokuva kertoo Soile-nimisestä naisesta, joka saa tehtäväkseen vakoilla kansainvälistä rikollisjoukkuetta ja vietellä kapteeni Simolan, jolla on hallussaan konnien tavoittelema suomalaisen tykistökenraalin keksintö. Juttuun sekaantuu myös valokuvaaja Lavio, joka alkaa vakoilla Soilea ja selvittää tämän tekemisiä, mutta jää konnien vangiksi.


title: Hiipivä vaara

text: Kuvausten ollessa viimeisillään ehti jatkosota päättyä ja elokuvan päästessä ensi-iltaan oli välirauha solmittu, ja siitä aiheutui leikkausvaiheella omat ongelmansa. Vakoilufilmin kärki muuttui epäkorrektiksi, vaikka suoraa osoittelua Neuvostoliittoa kohtaan siihen ei sisältynytkään.


title: Hiipivä vaara

text: Tuotantoyhtiön osakas, elokuvan tuottaja ja kuvaaja Theodor Luts lähti Suomesta, sillä oli vaara, että virolaisena hänet internoitaisiin.


title: Hiipivä vaara

text: Elokuva jäi edeltäjistään poiketen noin 160 000 markkaa tappiolle, eikä aihepiiriin sodan jälkeen enää palattu.


title: Hiipivä vaara

text: Elokuva ei vakuuttanut aikalaiskriitikoita. Juonta pidettiin hajanaisena ja epäjohdonmukaisena, eikä siihen oltu onnistuttu luomaan mukaansa tempaavaa jännitystä kuin paikoitellen. Erään arvostelijan mukaan elokuvassa oli liikaa turvauduttu ”pelkkään rutiiniin ja toiminnan vauhdin tavoitteluun.” Toisen arvion mukaan seikkailukertomuksesta ei puutu jännitysaineksia, mutta sen sijaan kiinteyttä ja johdonmukaisuutta.


title: Hiipivä vaara

text: Naispääosan esittäjä, Svenska Teaternin näyttelijä Dolly von Alfthan, koettiin ”verevänä ja solakkana ilmestyksenä kauniine ja älykäsilmeisine kasvoineen”, mutta hänen suomen kielen ääntämisessään huomattiin ilmiselviä puutteita.


title: Fylkesvei 17

text: Fylkesvei 17 (lyhennettynä Fv17) on Bodøn ja Steinkjerin välillä kulkeva tie Norjassa. Tie on 630 kilometriä pitkä ja sen varrella on kuusi maantielauttaa.


title: Paavo Palletvuori

text: Paavo Anto Albinus Palletvuori (30. heinäkuuta 1897 Taivassalo – 6. syyskuuta 1979) oli Suomen Puolustusvoimien eversti ja sodanaikainen tykistörykmentin komentaja.


title: Paavo Palletvuori

text: Palletvuori kävi tykistökoulun 1918 sekä Sotakorkeakoulun 1937-1939 (ye-upseeri 1943). Hän palveli nuorempana upseerina 1918-1920 ja patterinpällikkönä 1921-1933. Aliupseerikoulua hän johti 1933-1938. Vuonna 1939 hän toimi puolustusministeriössä toimistoesiupseerina ja sen jälkeen patteriston komentajana. Talvisodan aikana hän oli divisioonan tykistökomentajana. Välirauhan aikana hän oli 9. prikaatin patteriston komentajana. Jatkosodan sytyttyä hän komensi KTR 2:a ja toimi 7. divisioonan tykistökomentajana. Jatkosodan jälkeen Palletvuori toimi patteriston komentajana KTR 1:ssä. KTR 2:ta hän komensi vuodesta 1946 alkaen. KTR 1:n komentajana hän toimi 1952-1955.


title: Paavo Palletvuori

text: Ylennykset:


title: Kaarlo Somerto

text: Kaarlo Vilho Somerto (23. huhtikuuta 1895 Kivennapa – 6. joulukuuta 1965 Helsinki) oli Suomen Puolustusvoimissa tykistön eversti ja sodanaikainen rykmentin komentaja.


title: Kaarlo Somerto

text: Somerto valmistui Kadettikoulusta 1920 ja Sotakorkeakoulusta 1930 (ye-upseeri 1931). Hän palveli Raskaassa kenttätykistörykmentissä nuorempana upseerina 1920-1923 ja patterin päällikkönä 1923-1930. 2. divisioonan esikunnassa hän toimi yleisesikuntaupseerina 1930-1933. Armeijakunnan esikunnan koulutustoiminnan päällikkönä hän työskenteli 1933-1938. Sotilasasiamiehenä Moskovaan sijoitettuna hän oli 1938-1939. Välirauhan aikana 1940-1941 hän komensi 2. prikaatin patteristoa. Jatkosodan syttyessä hänet nimiettiin KTR 3:n komentajaksi 20.6.1941-27.9.1942. Päämajan tiedusteluosaston päällikkönä hän oli 1942-1944.


title: Kaarlo Somerto

text: Sodan jälkeen Somerto nimitettiin vuosiksi 1945-1946 Helsingin sotilaspiirin komentajaksi. Pääesikunnan yhteysosaston päällikkönä hän toimi 1946-1949. Vuodesta 1949 alkaen Somerto palveli Pääesikunnan ulkomaanosaston päällikkönä.


title: Kaarlo Somerto

text: Ylennykset: reservivänrikki 1918, vänrikki 1920, luutnantti 1921, kapteeni 1927, majuri 1934, everstiluutnantti 1940, eversti 1942.


title: Viktor Simolin

text: Elias Viktor Simolin (4. maaliskuuta 1896 Pietari – 15. tammikuuta 1958) oli Suomen Puolustusvoimien eversti tykistön aselajissa.


title: Viktor Simolin

text: Simolinin vanhemmat olivat jalokivikauppias Anton Simolin ja Maria Wilhelmina Savander.


title: Viktor Simolin

text: Simolin oli opiskellut tsaarin aikana Mihailovin tykistöopistossa 1915, sekä suoritti myöhemmin komentajakurssin 1927 sekä Sotakorkeakoulun 1933 (ye-upseeri 1935). Hän toimi KTR 3:ssa patteriston komentajana 1920-1924 ja tykistön tarkastajan adjutanttina 1925-1927. Erillisen mittauspatteriston komentajana hän palveli 1927-1932. Jyväskylän sotilaspiirin päällikkönä Simolin oli 1933-1937. KTR 1:ssä patteriston komentajana hän palveli 1937-1939. Ennen sotaa 1939 hän toimi myös Uudenmaan läänin väestönsuojelun tarkastajana.


title: Viktor Simolin

text: Talvisodassa Simolin komensi KTR 13:a. Jatkosodan aikana hän oli KTR 4:n komentajana elokuuhun 1941 asti. Myöhemmin jatkosodassa hän toimi I ja V armeijakuntien tykistökomentajana sekä 7. ja 11. divisioonan komentajien viransijaisena ja myös Kannaksen ryhmän tykistökomentajan viransijaisena. Sodan jälkeen KTR 1:ä Simolin komensi 1945-1946. Pohjois-Suomen sotilasläänin komentajana hän toimi vuonna 1947. Armeijakunnan tykistökomentajana hän palveli 1948-1952. Hämeen sotilaslääniä hän johti vuodesta 1952 alkaen.


title: Viktor Simolin

text: Viktor Simolin oli naimisissa Aili Ingrid Heleniuksen (1908-1979) kanssa. Heillä oli kaksi lasta.


title: Pihlajamäki (täsmennyssivu)

text: Pihlajamäki tarkoittaa muun muassa:


title: Hiihdon Suomen-mestaruuskilpailut 2013

text: Hiihdon Suomen-mestaruuskilpailut järjestettiin vuonna 2013 Jämillä 25.–27. tammikuuta ja Kontiolahdella 5.–7. huhtikuuta.


title: Hiihdon Suomen-mestaruuskilpailut 2013

text: Jämi, 25. tammikuuta


title: Hiihdon Suomen-mestaruuskilpailut 2013

text: Jämi, 27. tammikuuta


title: Hiihdon Suomen-mestaruuskilpailut 2013

text: Jämi, 26. tammikuuta


title: Hiihdon Suomen-mestaruuskilpailut 2013

text: Kontiolahti, 7. huhtikuuta


title: Hiihdon Suomen-mestaruuskilpailut 2013

text: Ampumahiihtäjä Hakalan sijoittumista hopealle pidettiin suurena yllätyksenä. Jalkansa loukannut Matti Heikkinen ei pystynyt kilpailemaan.


title: Hiihdon Suomen-mestaruuskilpailut 2013

text: Kontiolahti, 5. huhtikuuta


title: Hiihdon Suomen-mestaruuskilpailut 2013

text: Sijalle 14 Niklas Collianderin kanssa hiihtänyt Matti Heikkinen loukkasi kilpailussa nivusensa.


title: Hiihdon Suomen-mestaruuskilpailut 2013

text: Kontiolahti, 6. huhtikuuta


title: Hiihdon Suomen-mestaruuskilpailut 2013

text: Krista Lähteenmäki ei osallistunut flunssan vuoksi.


title: Hiihdon Suomen-mestaruuskilpailut 2013

text: Niskanen nosti ankkuriosuudella joukkueensa mestariksi kymmenenneltä sijalta yli minuutin takaa.


title: Jarl Edgren

text: Jarl Edgren (5. heinäkuuta 1898 Karstula – 19. syyskuuta 1979) oli Suomen Puolustusvoimien eversti tykistön aselajissa ja sodanaikainen rykmentin komentaja.


title: Jarl Edgren

text: Jarl Edgrenin vanhemmat olivat maanmittausinsinööri Johan Arthur Edgren ja Ellen Alma Maria Marttinen ja puoliso vuodesta 1946 Carin Sofia Sjöberg. Vuonna 1917 ylioppilaaksi tullut Edgren Edgren valmistui Kadettikoulusta 1920, Teknillisen korkeakoulun sotatieteen osastolta 1929 ja sotakorkeakoulusta 1931. Hän palveli Jääkäritykistörykmentissä nuorempana upseerina ja patterin päällikkönä 1920-1929. Raskaan kenttätykistörykmentin patteriston komentajana hän oli 1929-1933. Mittauspatterin päällikkönä hän toimi 1934-1937. Puolustusministeriössä ja pääesikunnassa hän toimi toimistopäällikkönä vuodesta 1938 alkaen jatkosotaan asti. KTR 4:n komentajaksi Edgren nimitettiin 16.8.1941 toimien tehtävässä 13.8.1943 asti. Vuonna 1944 hän komensi KTR 16:a. Sodan jälkeen 1946-1952 Edgren johti Kenttätykistörykmenttiä, minkä jälkeen hän erosi vakinaisesta palveluksesta, siirtyen Reima-Pukine Oy:n palvelukseen Kankaanpäässä.


title: Jarl Edgren

text: Ylennykset: vänrikki 1920, luutnantti 1920, kapteeni 1924, majuri 1929, everstiluutnantti 1938, eversti 1942.


title: Hyderabadin piirikunta

text: Hyderabadin piirikunta voi tarkoittaa seuraavia asioita:


title: Mäkihypyn Suomen-mestaruuskilpailut 1983

text: Mäkihypyn Suomen-mestaruuskilpailut käytiin vuonna 1983 Jyväskylässä 30. tammikuuta ja Liedossa 5.-6. helmikuuta.


text: Lieto, 6. helmikuuta


text: Jyväskylä, 30. tammikuuta Jari Puikkonen ja Pentti Kokkonen kilpailivat samaan aikaan Sveitsissä.


text: Lieto, 5. helmikuuta


title: Mäkihypyn Suomen-mestaruuskilpailut 1982

text: Mäkihypyn Suomen-mestaruuskilpailut käytiin vuonna 1982 Rovaniemellä 30.-31. tammikuuta ja Lahdessa 7. helmikuuta.


text: Rovaniemi, 31. tammikuuta


text: Lahti, 7. helmikuuta


text: Rovaniemi, 30. tammikuuta


title: Hyderabadin piirikunta (Intia)

text: Hyderabadin piirikunta (, ) on yksi Telanganan osavaltion 10 piirikunnasta Intiassa. Se kuului Andhra Pradeshin osavaltioon kesäkuuhun 2014 asti. Se sisältää osan Hyderabadin metropolialueesta ja Hyderabad on sen pääkaupunki. Vuonna 2011 piirikunnassa asui 4 010 238 henkilöä.


title: Mäkihypyn Suomen-mestaruuskilpailut 1978

text: Mäkihypyn Suomen-mestaruuskilpailut käytiin vuonna 1978 tammikuussa Jyväskylän Laajavuoressa ja Lahden Salpausselällä. Jyväskylässä kilpailtiin 90 metrin mäessä ja Lahdessa hypättiin 70 metrin mäestä henkilökohtainen kilpailu ja joukkuekilpailu. Muun muassa näiden kilpailuiden perusteella valittiin Suomen joukkue Hiihdon MM-kisoihin, jotka kilpailtiin Lahdessa helmikuussa 1978.


text: Lahti, 29. tammikuuta. Kari Ylianttila, Pentti Kokkonen ja Jari Puikkonen eivät osallistuneet sairastumisen vuoksi.


text: Jyväskylä, 22. tammikuuta.


text: Lahti, 28. tammikuuta. Henkilökohtaisissa pisteissä parhaat olivat Törmänen, Räisänen, Blumén, Hyvärinen, Rautionaho ja Larinto.


title: Oskar Mandelin

text: Oskar Valdemar Mandelin (3. joulukuuta 1898 Helsinki – ?) oli Suomen Puolustusvoimien eversti ja sodanaikainen tykistörykmentin komentaja.


title: Oskar Mandelin

text: Oskar Mandelin syntyi 3. joulukuuta 1898 Helsingissä virkamiesperheeseen. Hänen isänsä oli ylikonstaapeli Johan Oskar Mandelin ja äitinsä Erika Matilda Dahlström. Hän suoritti seitsemän luokkaa lyseota ennen vapaussodan alkamista. Oskar avioitui 1922 Martta Matilda Laapaksen kanssa. Avioliitossa syntyi kaksi lasta Mauri (s. 1923) ja Rea (s. 1925).


title: Oskar Mandelin

text: Mandelin valmistui Suomen tykistökoulun 15. heinäkuuta 1918 alkaneelta kahdeksan viikkoiselta tykistöupseerikokelaskurssi I:ltä tykistöupseeriksi syys-lokakuun vaihteessa ja hän täydensi oppimaansa 13. lokakuuta 1919 alkaneella tykistöupseerien täydennyskurssilla Suomenlinnassa. Hän oli kenttätykistörykmentti 2:ssa (KTR 2) patterinpäällikkönä 1919-1923. Vänrikki Mandelin oli rykmentin ensimmäisen 5. maaliskuuta 1919 alkaneen asevelvollisille ryhmänjohtajille järjestetyn aliupseerikurssin johtaja. Kurssilla oli 21 oppilasta ja se kesti noin puolitoista kuukautta. Luutnantiksi ylennety Mandelin oli 1. lokakuuta 1919 rykmentin II patteriston 4. patterinpäällikkö ja 24. maaliskuuta 1921 saman patteriston 5. patterinpäällikkö.


title: Oskar Mandelin

text: Hän oli samassa rykmentissä majuriksi ylennettynä II patteristonkomentajana 1923-1933. Jääkäritykistörykmentin aliupseerikoulunjohtajana hän oli 1933. Hän oli KTR 1:ssä patteristoupseerina 1934-1939.


title: Oskar Mandelin

text: Talvisodassa Mandelin oli patteristonkomentajana. Välirauhan aikana hän oli 1. prikaatin Lemille sijoitetun patteristonkomentajana sekä prikaatin tykistökomentajana suorittaen samalla tykistön komentajakurssin. KTR 9:n komentajaksi hänet nimitettiin jatkosodan sytyttyä 19. kesäkuuta 1941, missä tehtävässä hän oli 19. marraskuuta 1944 saakka. Hänen johtamansa rykmentti tuki Valkeasaaren taistelussa 10. divisioonaa. Mandelin oli samalla divisioonan tykistökomentaja.


title: Oskar Mandelin

text: Sodan jälkeen hän oli joukukuun lopulta 1944 alkaen KTR 4:n III patteriston komentajana. Hän suoritti yleisen komentajakurssin vuonna 1947. Patteristo siirtyi 28. syyskuuta 1951 Hämeenlinnaan, jossa sen esikunta ja kolme tulipatteria majoittuivat Suomen kasarmeille kaksikerroksiseen tiilirakennukseen. Esikunta siirtyi omaan rakennukseensa seuraavana vuonna. Mandelin oli osan komentajana olo ajastaan kenttätykistörykmentti 4:n komentajan sijaisena. Hän luovutti komentajan tehtävät 2. helmikuuta 1953 everstiluutnantti Tauno Rantalalle. Mandelin nimitettiin KTR 1:n komentajaksi 10. helmikuuta 1953 alkaen, kunnes hän luovutti komentajan tehtävät 23. syyskuuta 1956 eversti R. E. Hirvalle..


title: Mäkihypyn Suomen-mestaruuskilpailut 1981

text: Mäkihypyn Suomen-mestaruuskilpailut käytiin vuonna 1981 Kouvolassa 14.-15. helmikuuta ja Kuusamossa 29. maaliskuuta.


text: Kouvola, 15. helmikuuta.Matti Nykänen kilpaili Kouvolan kisojen aikaan nuorten MM-kisoissa Schonachissa.


text: Kuusamo, 29. maaliskuuta.


text: Kouvola, 14. helmikuuta.


title: Erkki Aaltio

text: Erkki Aaltio (2. toukokuuta 1922 Helsinki – 2. helmikuuta 2013 Espoo) oli suomalainen professori. Hän oli Helsingin Kauppakorkeakoulun tavarateknologian professorina vuodesta 1973. Koulutukseltaan Aaltio oli tekniikan tohtori.


title: Erkki Aaltio

text: Aaltio valmistui ylioppilaaksi Töölön yhteiskoulusta vuonna 1940. Vuonna 1949 hän valmistui Teknillisestä korkeakoulusta puunjalostuksen diplomi-insinööriksi. Hän suoritti lisensiaatin tutkinnon vuonna 1953 ja väitteli tekniikan tohtoriksi vuonna 1958. Hänen väitöskirjansa otsikko oli "Investigations on the mode of combination of lignin in wood: With special reference to aspen (Populus tremula) wood".


title: Erkki Aaltio

text: Vuodesta 1961 Aaltio toimi Teknillisessä korkeakoulussa paperikemian dosenttina ja erikoisopettajana sekä paperiteknologian ja puukemian virkaa toimittavana professorina. Kauppakorkeakoulussa hän toimi vuodesta 1965 tavaraopin ja -teknologian dosenttina. Vuonna 1973 hänet nimitettiin tavaraopin professoriksi. Hän toimi tehtävässä eläkkeelle jäämiseen saakka.


title: Erkki Aaltio

text: Vuodet 1958–1968 Aaltio työskenteli tutkimuspäällikkönä Lohja-Kotka Oy:ssä ja vuosina 1968–1971 Jaakko Pöyryn perustaman Jaakko Pöyry & Co -insinööritoimiston teollisuustalousosaston apulaisjohtajana. Aaltio työskenteli myös YK:n alaisen elintarvike- ja maatalousjärjestö FAO:n asiantuntijatehtävissä kehitysmaissa.


title: Erkki Aaltio

text: Aaltio oli sotilasarvoltaan kapteeni. Sodissa hän toimi lentolaivueen tähystäjänä ja hänelle myönnettiin ansioistaan IV luokan Vapaudenristi, Suomen Valkoisen Ruusun I luokan ritarimerkki ja ilmavoimien muistoristi.


title: Reino Piirto

text: Reino Iisakki Piirto (13. elokuuta 1913 Ilmajoki – 1999) oli suomalainen urheilujohtaja, koulutukseltaan agronomi. Hän toimi Lihakeskuskunnan kaupallisena johtajana 1949–1956, Veikkaustoimiston johtajana vuodesta 1956. Hän oli Suomen Urheiluliiton puheenjohtaja 1952–1963.


title: Nuwara Eliya

text:
Nuwara Eliya on kaupunki Sri Lankan vuoristoalueella saarivaltion keskisessä provinssissa. Kaupungin nimi tarkoittaa joko tasangon tai valon kaupunkia. Kaupunki on Nuwara Eliyan piirikunnan hallinnollinen keskus. Siellä on vuoden 2012 väestönlaskennan mukaan 23 804 asukasta.
1 868 metrin korkeudella merenpinnasta sijaitseva kaupunki on tunnettu viileästä ilmastostaan ja vehreistä näkymistä vuorenrinteiden teeviljelmineen. Nuwara Eliyaa pidetään eräänä Sri Lankan teetuotannon keskuksena. Nuwara Eliya on Sri Lankan korkeimmalla sijaitseva ja ehkä tunnetuin teealue.


title: Nuwara Eliya

text: Korkean sijaintinsa takia Nuwara Eliyassa vallitsee subtrooppinen vuoristoilmasto, ja vuoden keskilämpötila on vain 16 °C. Talviöisin lämpötila voi laskea alle nollan. Seudulla sataa kohtalaisesti useimpina kuukausina, mutta helmikuu-huhtikuussa on kuivempi kausi.


title: Nuwara Eliya

text: Nuwara Eliyan perusti Samuel Baker vuonna 1846. Alueen viileän ilmaston ansiosta kaupungista tuli brittiläisen siirtomaahallinnon tärkein lomanviettopaikka Ceylonin saarella, ja kaupunkia kutsuttiinkin tuolloin nimellä ”pikku-Englanti”. Siellä britit saattoivat harrastaa kettujahtia, pooloa, golfia ja krikettiä.


title: Nuwara Eliya

text: Nykyisin Nuwara Eliya on suosittu lomanviettopaikka srilankalaisten omassa keskuudessa etenkin uudenvuoden aikaan sekä huhtikuussa, jolloin monet alueen kasvit kukkivat ja kaupungissa järjestetään poni- ja autokilpailuja ja muita yleisötapahtumia.


title: Nuwara Eliya

text: Kaupungin lähellä sijaitsee Lake Gregory -järvi. Nuwara Eliyasta järjestetään retkiä läheiseen Horton Plainsin kansallispuistoon. Kaupungista on rautatieyhteys muualle Sri Lankaan läheisen Nanu Oyan rautatieaseman kautta.


title: Bangor

text: Bangor voi tarkoittaa ainakin seuraavia:


title: Palloliiton Maakuntasarjan kausi 1949

text: Palloliiton Maakuntasarja 1949 oli Suomen kolmanneksi korkein sarjataso jalkapallossa kaudella 1949. Kaksi ylintä sarjatasoa oli yhdistetty Työväen Urheiluliiton kanssa, mutta Maakuntasarja pysyi edelleen Palloliiton sisäisenä sarjana. TUL:n puolella vastaava sarjataso oli Suursarja. Liitot järjestivät sarjojen parhaille joukkueille yhteiset karsinnat pääsystä Suomensarjaan kaudelle 1950.


title: Palloliiton Maakuntasarjan kausi 1949

text: Kaudella siirryttiin kalenterivuotiseen sarjaan, kun edellinen kausi oli käsittänyt vain syyskauden 1948. Sitä ennen kausi oli kestänyt syksystä kevääseen.


title: Palloliiton Maakuntasarjan kausi 1949

text: Lähteen toimintakertomuksessa esitetyt ottelutulokset on sijoitettu arvaamalla pelatuiksi joko kotona tai vieraissa.


title: Palloliiton Maakuntasarjan kausi 1949

text: Vastalauseen jälkeen voitta PaKä:lle.


title: Palloliiton Maakuntasarjan kausi 1949

text: Vastalauseen jälkeen voitto OKU:lle.


title: Palloliiton Maakuntasarjan kausi 1949

text: Maakuntasarjan karsintoihin osallistui kaikkiaan 30 joukkuetta, joista kahdeksalle aukesi paikka Maakuntasarjaan 1950.


title: Itsenäisyydenkatu

text: Itsenäisyydenkatu on Tampereen keskusta-alueen itä–länsi-suuntainen katu, joka johtaa rautatieasemalta Liisankalliolle Tammelan kaupunginosassa. Aseman länsipuolella katu jatkuu Hämeenkatuna, itäpäässään se kohtaa Kalevan puistotien haarautuen Teiskontieksi ja Sammonkaduksi. Nykyään Itsenäisyydenkadun ainoa poikkikatu, jolla on kadun ylittävää ajoneuvoliikennettä, on Tammelan puistokatu–Yliopistonkatu.


title: Itsenäisyydenkatu

text: Itsenäisyydenkatu tunnettiin 1800-luvun lopulta 1950-luvulle saakka nimellä Puolimatkankatu seudulla sijainneen Puolimatkan torpan mukaan. Kadun uudelleennimeämisen pontimena oli valtion kaupungeille vuonna 1957 esittämä kehotus nimetä jokin merkittävä katu Itsenäisyydenkaduksi Suomen itsenäisyyden 40-vuotisjuhlan kunniaksi. Nimenmuutos astui voimaan 1958.


title: Itsenäisyydenkatu

text: Alun perin Puolimatkankatu alkoi vasta rautatien itäpuolelta, mutta radan ali rakennettiin vuosina 1932–1933 tunneli. Samalla kadun länsipäätä jouduttiin madaltamaan reilusti, koska se oli rataa ja Hämeenkatua korkeammalla.


title: Itsenäisyydenkatu

text: Vuonna 2017 alkoi kadun ja asematunnelin peruskorjaus, jossa kadun poikkileikkaus uusitaan Tampereelle rakennettavaa raitiotietä varten. Raitiotielle varataan nykyiset linja-autokaistat siten, että se kulkee Tammelan puistokadun risteyksen länsipuolella kadun etelälaidalla ja risteyksen itäpuolella kadun keskellä; järjestelyn vuoksi eteläistä asematunnelin pintaa joudutaan laskemaan. Kadun pohjoisreunalle rakennetaan pyörätie, ja kaikki kadun alla oleva ikääntynyt putkisto uusitaan. Peruskorjaus valmistuu vuonna 2019, ja raitiotieliikenne alkaa vuonna 2021.


title: Carl Piper

text: Carl Piper (1647–1716) oli ruotsalainen valtiomies, kreivi. Hän oli alkujaan saksalaista sukua, joka oli muuttanut Suomeen ja kotiutunut Viipuriin. Suvussa oli kauppiaita. Hänestä tuli vuonna 1689 valtiosihteeri, ja hän oli Kaarle XI:n parhain avustaja. Kaarle XII:n aikaan hänestä tuli 1697 valtioneuvos, ja hän sai 1698 vapaaherran ja kreivin arvon. Vuonna 1702 hänestä tuli Uppsalan yliopiston kanseli ja 1705 ylihovimarsalkka. Alkuun hän oli Kaarle XII:n neuvonantaja, mutta myöhemmin Kaarle toimi itsenäisesti. Piper oli sotakanslian päällikkö, jäi vangiksi Pultavan taistelussa 1709. Moskovassa hän huolehti yhdessä Carl Gustaf Rehnskiöldin kanssa ruotsalaisten vankien asioista. Vuonna 1714 hänet vietiin Pähkinälinnaan, jossa hän kuoli. Hänen päiväkirjansa on julkaistu teoksessa "Historiska handlingar" 21, 1906–1911.


title: Homefront (videopeli)

text: Homefront on Kaos Studiosin kehittämä ja THQ:n julkaisema ensimmäisen persoonan ammuntapeli. Peli julkaistiin maaliskuussa 2011 Microsoft Windowsille, PlayStation 3:lle ja Xbox 360:lle. Pelin jatko-osa, "", julkaistiin vuonna 2016. Jatko-osaa on kehittänyt Crytek ja Deep Silver.


title: Homefront (videopeli)

text: Peli sisälsi 32 pelaajan moninpelin, kunnes THQ sulki serverit vuonna 2013.


title: Homefront (videopeli)

text: Vuonna 2013 Kim Jong-unin hallitsema Pohjois-Korea suorittaa ydinkokeita ja yhdistyy Etelä-Korean kanssa yhtenäiseksi suurvaltioksi (). Vuonna 2015 Iranin ja Saudi-Arabian välinen sota aiheuttaa öljyn hinnan valtavan nousemisen. Yhdysvaltain asevoimat lopettaa suurimman osan ulkomailla käymästään sotilaallisesta toiminnasta. Japani ei saa suojelua Yhdysvalloilta ja joutuu lopulta miehitetyksi ja liitetyksi osaksi GKR:ää.


title: Homefront (videopeli)

text:
2020-luvun alussa Yhdysvallat kärsii taloudellisesta katastrofista ja Aasiasta levinneestä influenssa-aallosta, johon menehtyy miljoonia yhdysvaltalaisia. Meksikon pohjoisraja suljetaan influessan edetessä Pohjois-Amerikassa. GKR:n laajentuminen Aasiassa on alkanut muistuttaa Japanin laajentumista. GKR:n avaruuteen laukaisema tuhoase, joka on naamioitu satelliitiksi, aiheuttaa Yhdysvaltoihin suuren sähkömagneettisen pulssin. Aiheutunutta kaaosta hyödyntäen
Korean armeija ("Korean People’s Army, KPA") aloittaa invaasion, jonka seurauksena Mississippijoen läntinen puoli joutuu korealaisten hallintaan. Yhdysvaltain asevoimat onnistuvat turvaamaan itäisen puolen.


title: Homefront (videopeli)

text: Pelin alussa on kulunut kaksi vuotta korealaisten invaasiosta. Coloradolainen Robert Jacobs, entinen merijalkaväen helikopteripilotti, todistaa kuinka korealaiset miehittäjät kohtelevat siviilejä ja erityisesti kapinallisia julmasti. Korealaiset lähettävät Jacobsin matkalle kohti Alaskaa, mutta kuljetusauto joutuu yhdysvaltalaisen vastarintaliikkeen väijytyksen kohteeksi. Jacobs viedään Oasis-nimiseen tukikohtaan, jossa hänet värvätään vastarintataistelijaksi.


title: Homefront (videopeli)

text: Jacobs sekä entinen merijalkaväen sotilas Connor, coloradolainen metsästäjä Rianna ja teknikko Hopper pyrkivät varastamaan korealaisilta polttoainetta hajanaiselle Yhdysvaltain armeijalle. Arnie-niminen ”sisäpiiriläinen” lupaa välittää vastarintaliikkeelle jäljittimiä, joilla polttoainetta kuljettavat kuorma-autot voitaisiin jäljittää ja varastaa. Arnie paljastuu petturiksi, jolloin vastarintataistelijat joutuvat surmaamaan sekä hänet että paikalle saapuvia korealaisia sotilaita. Vastarintataistelijat pakenevat baseball-kentälle, joka paljastuu suureksi joukkohaudaksi. Taistelu jatkuu, kunnes Jacobs, Connor ja Rianna onnistuvat asettamaan jäljittimen yhteen kuorma-autoista. Palatessaan Oasikseen vastarintataistelijat huomaavat sen paljastuneen ja joutuneen tuhotuksi. Korealaiset surmaavat kaupungin asukkaita kostotoimenpiteenä vastarintaliikkeen suorittamasta hyökkäyksestä. Vastarintataistelijat onnistuvat viime hetkellä pakenemaan Coloradosta.


title: Homefront (videopeli)

text:
Vastarintajoukko aloittaa varastamansa helikopterin avulla hyökkäyksen polttoainetta kuljettavaa kuorma-autosaattuetta vastaan. Varastettu öljy kuljetetaan Yhdysvaltain asevoimille San Franciscoon. Marinin piirikunnasta vastarintaliike ja eheytetyt asevoimat aloittavat suuren vastahyökkäyksen, jonka tavoitteena on San Franciscon valtaaminen Golden Gate Bridgen kautta. Sillalla käytävässä taistelussa yhdysvaltalaiset joutuvat alakynteen, jolloin Connor uhraa henkensä etenemällä korealaisten linjaan ja aiheuttamalla sinne ilmaiskun. Korealaiset perääntyvät ja yhdysvaltalaiset valtaavat kaupungin. Yhdysvaltalaiset aloittavat onnistuneiden hyökkäyksien sarjan San Franciscon lahden ympäristössä ja onnistuvat valtaamaan takaisin koko läntisen osan Yhdysvaltoja. Korealaiset joukot kukistetaan ja lopulta poistetaan mantereelta.
John Milius ja Raymond Benson ovat kirjoittaneet aiheeseen liittyvän romaanin "", joka julkaistiin tammikuussa 2011. Romaani pohjustaa videopelin tarinaa kertomalla tarinan Ben Walker -nimisestä yhdysvaltalaisesta toimittajasta, joka todistaa kotimaansa joutuvan miehitetyksi.


title: Bangor (Pohjois-Irlanti)

text: Bangor () on kaupunki Pohjois-Irlannissa Downin kreivikunnassa. Se sijaitsee Irlanninmeren rannalla 22 kilometriä itään Belfastista. Sen väkiluku on 58 388 vuoden 2001 väestönlaskennan mukaan.


title: Bangor (Pohjois-Irlanti)

text: Kaupungilla on pitkä historia. Vuonna 1949 löydettiin keskiaikaisia, luultavasti 900-luvun miekkoja viikinkiajan kalmistosta kaupungin lähistöltä Ballyholmen rannalta. Pyhä Comgall perusti Bangoriin luostarin vuoden 555 vaiheilla. Nykyisen kaupungin perusti Englannin kuningas Jaakko I vuonna 1605, kun skottilainen aatelinen James Hamilton oli saanut häneltä lahjoituspalstan. Vanha tullirakennus torneineen on vuodelta 1637. Rautatie kaupunkiin tuli 1865.


title: Bostonin maratonin pommi-isku

text: Bostonin maratonin pommi-iskut tapahtuivat 15. huhtikuuta 2013, kun kaksi pommia räjähti Bostonin maratonin aikana tappaen kolme ihmistä ja haavoittaen 183 muuta. Räjähdykset sattuivat noin kello 14.50 paikallista aikaa Boylston Streetillä lähellä Copley Squarea. Iskujen tekijöiksi epäiltynä alettiin etsiä kahta turvakameroihin tallentunutta miestä, jotka tunnettiin heidän käyttämiensä lippalakkien mukaan "mustalippalakkisena" ja "valkealippalakkisena".


title: Bostonin maratonin pommi-isku

text: Kaksi painekattiloista tehtyä pommia räjähti maalilinjan lähettyvillä kahdentoista sekunnin välein. Räjähdykset tappoivat kolme ihmistä ja haavoittivat yli sataa. Painekattiloihin oli lisätty metallikuulia ja nauloja, jotta niissä olisi enemmän tuhovoimaa. Räjähdykset sattuivat noin kaksi tuntia voittajien maaliintulon jälkeen. Molemmat räjähtäneet pommit olivat pieniä, eikä niissä ollut voimakkaita räjähdysaineita. Poliisilla ei ollut mitään ennakkotietoa pommeista.


title: Bostonin maratonin pommi-isku

text: Bostonin pommi-iskussa sai surmansa kolme ihmistä, joista yksi oli lapsi, kahdeksanvuotias Martin Richard. Muut kuolleet olivat 29-vuotias nainen sekä 23-vuotias naispuolinen kiinalaisopiskelija. Lisäksi yksi poliisi kuoli ammuskelun seurauksena 18. huhtikuuta 2013, kun epäillyt piirittivät hänen autonsa. Yksi poliisi haavoittui vakavasti yhteenotossa toisen epäillyn kanssa 19. huhtikuuta ja kuoli vammoihinsa 10. huhtikuuta 2014.


title: Bostonin maratonin pommi-isku

text: Viranomaiset julkistivat epäiltyjen kuvat ja pyysivät yleisön apua heidän tunnistamisekseen. Epäillyt olivat 19-vuotias Dzhohar Tsarnajev ("valkolakkinen") ja 26-vuotias Tamerlan Tsarnajev ("mustalakkinen"). Poliisi oli juuri pidättämässä Tamerlan Tsarnaevia aamuyöllä 19. huhtikuuta 2013, kun hänen veljensä yritti ajaa poliisien yli varastamallaan autolla, mutta ajoikin vain veljensä yli. Dzhohar Tsarnajev, nuorempi veljeksistä, saatiin kiinni Yhdysvaltain historian suurimman takaa-ajon päätteeksi. Hänet löydettiin piiloutuneena veneestä ja kiinniotto tapahtui ammuskelun jälkeen. Alueelle oli asetettu ulkonaliikkumiskielto. Viranomaislähteiden mukaan häneen ei sovellettaisi tavanomaisia pidätettyjen Miranda-oikeuksia. Dzhohar Tsarnajev haavoittui vakavasti pidätyksen yhteydessä.


title: Bostonin maratonin pommi-isku

text: Yhdysvaltain presidentti Barack Obama piti puheen kolme tuntia räjähdyksien jälkeen. Puheessa hän lupasi, että tekijät saadaan selville. Hän määräsi, että Yhdysvaltain turvallisuustasoa aiotaan tiukentaa tarvittavan verran räjähdysten takia. Obama sanoi, että iskun tekijöitä ei ole saatu vielä kiinni ja räjähdyksen motiivia ei vielä tiedetä. Obama ei nimittänyt tapahtunutta terrorismiksi, mutta Valkoinen talo ilmoitti Obaman puheen jälkeen iskua tutkittavan terroritekona.


title: Bostonin maratonin pommi-isku

text: Bostonin urheiluseurat peruivat ottelunsa NHL- ja NBA-liigoissa. NHL-seura Boston Bruinsin piti kohdata Ottawa Senators, mutta NHL päätti siirtää ottelun myöhempään ajankohtaan yhdessä Bostonin kaupungin ja Massachusettsin osavaltion kanssa. NBA-seura Boston Celticsin piti kohdata Indiana Pacers, mutta NBA perui ottelun kokonaan eikä sitä pelata myöhemmin. Pohjois-Amerikan isoissa palloilusarjoissa pidettiin hiljainen hetki ennen otteluiden alkua.


title: Bostonin maratonin pommi-isku

text: Bostonissa alettiin juhlia kaduilla Dzhohar Tsarnajevin pidätyksen jälkeen.


title: Bostonin maratonin pommi-isku

text: Useat yhdysvaltalaiset televisioyhtiöt siirsivät joidenkin rikosdraamojen jaksojen esitystä tai peruivat ne kokonaan pommi-iskusta johtuen.


title: Bostonin maratonin pommi-isku

text: Tšekin suurlähetystö huomautti tiedotteessaan epäiltyjen olevan tšetšeenejä eikä tšekkejä, kuten monet amerikkalaiset virheellisesti luulivat.


title: Bostonin maratonin pommi-isku

text: Lontoon maraton järjestettiin suunnitellusti iskua seuraavana viikonloppuna. Turvatoimia oli kuitenkin kiristetty.


title: Bostonin maratonin pommi-isku

text: Dzhohar Tsarnajevin oikeudenkäynti alkoi Bostonissa 10. heinäkuuta 2013. Tsarnaevilla oli oikeuteen tullessaan yhä pidätyksen yhteydessä saatuja vammoja näkyvissä ja turvotusta kasvoissa. Hän kiisti syyllisyytensä sanomalla "Olen syytön" vahvalla venäjä-aksentilla. Hänelle vaadittiin kuolemantuomiota.


title: Bostonin maratonin pommi-isku

text: Huhtikuussa 2015 valamiehistö totesi Tsarnajevin syylliseksi kaikkiin 30 syytekohtaan, joista 17:stä voidaan tuomita kuolemaan. Toukokuussa 2015 hänelle langetettiin kuolemantuomio. Rangaistuksesta päättävässä oikeudenkäynnissä Tsarnajev puhui ensimmäistä kertaa ja pyysi tekojaan anteeksi. Massachusettsin osavaltiossa, missä Boston sijaitsee, on lakkautettu kuolemantuomio perustuslain vastaisena 1984. Syytteet Tsarnajevia vastaan oli kuitenkin nostanut Yhdysvaltain liittovaltio, joka voi osavaltion laeista huolimatta määrätä henkilön teloitettavaksi.


title: Bostonin maratonin pommi-isku

text: Peter Berg on ohjannut pommi-iskusta kertovan elokuvan "Ajojahti" ("Patriots Day", 2016). Elokuvassa Alex Wolff näyttelee Dzhokhar Tsarnajevin ja Themo Melikidze Tamerlan Tsarnajevin roolin, ja tärkeimmässä poliisiroolissa komisario Saundersina esiintyy Mark Wahlberg.


title: Hammassärky

text: Hammassärky on hampaassa tuntuvaa kipua.


title: Hammassärky

text: Hammassäryn tavallinen syy on tartuntatautina leviävä hammasmätä eli karies, syvälle kiilteen läpi hammasluuhun saakka edennyt hampaan reikiintyminen.


title: Hammassärky

text: Hammas saattaa tuntua aluksi kivuliaalta vain jokin ulkoisen ärsykeen vaikutuksesta. Tällainen ärsyke voi olla kylmä tai kuuma, makea tai hapan ruoka tai juoma. Myös pureminen tai hampaan koskettelu voi kivistää ohimenevästi tai pitempikestoisesti. Mikäli tulehdus etenee, etenkin kuuma voi synnyttää voimakasta särkyä, ja kipu voi olla tykyttävää ja hammas hyvin kosketusarka. Tässä vaiheessa kivuliaisuus voi vaikeuttaa kivuliaan hampaan paikantamista ja hampaan paikkaamista.


title: Hammassärky

text: Hammasmädän (karies) ja hammasytimen tulehduksen (pulpiitin) ohella hammassäryn tai hampaiden vihlomisen syynä voi olla hampaan paikan vuotava sauma, hampaan mikromurtuma tai hampaan kaulaosan paljastuminen ienten vetäytyessä liian rajun harjaamisen tai hammasrautojen johdosta. Kipua voivat aiheuttaa myös hampaiden tukikudosten sairaudet (parodontiitti), hammastapaturman jälkitila tai hampaiden mekaanisen tai kemiallisen kulumisen seuraukset. Mekaanisen harjausvaurion voi aiheittaa liian kova hammasharja tai raskaskätinen, liian pitkäkestoinen harjaus. Paljon happamia juomia tai ruokia sisältävä ravinto voi puolestaan kuluttaa hampaita kemiallisesti. Joskus harvemmin suun seudulla tuntuva kipu ei ole peräisin hampaistossa tai suun seudulla sijaitsevasta kivunaiheuttajasta. Tälöin kyseessä voi olla myös ei-hammasperäinen heijastekipu.


title: Hammassärky

text: Hoitamattomana hammasinfektiot voivat johtaa myös kuolemaan.


title: Ramoji Film City

text: Ramoji Film City (teluguksi రామోజీ ఫిలిం సిటీ) on vuonna 1996 perustettu maailman suurin elokuvastudio. Se sijaitsee Hyderabadissa, Intiassa.


title: Ramoji Film City

text: Ramoji Film Cityssä tehdään vuosittain noin 150 elokuvaa. Puolellatoista miljoonalla vuosittaisella turistillaan se on myös yksi Intian suosituimmista turistikohteista.


title: Badulla

text: Badulla on kaupunki Sri Lankan vuoristoalueella saarivaltion Uva-provinssissa. Kandysta kaakkoon sijaitseva kaupunki on Uva-provinssin ja Badullan piirikunnan hallinnollinen keskus. Vuoden 2012 väestönlaskennan mukaan kaupungissa oli 42 237 asukasta.


title: Badulla

text: 680 metrin korkeudella merenpinnasta sijaitseva kaupunki on tunnettu ympäröivistä vuorista ja niiden teeviljelmistä. Alueen nähtävyyksiin kuuluu Dunhinda Falls -vesiputous.


title: Negombo

text: Negombo on kaupunki Sri Lankan länsirannikolla, 37 kilometriä pohjoiseen Colombosta. Negombo on maan neljänneksi suurin kaupunki Colombon, Kandyn ja Jaffnan jälkeen.


title: Negombo

text: Vuoden 2012 väestönlaskennan mukaan Negombossa on 142 449 asukasta. Kaupunki elää vanhastaan kalastuksesta ja nykyisin yhä enemmän matkailuelinkeinosta kaikentasoisine hotelleineen.


title: Lauri Harvila

text: Lauri (Lassi) Ilmari Harvila, vuoteen 1931 Hellberg (26. elokuuta 1901 Pälkäne – 24. lokakuuta 1991 Helsinki) oli Suomen Puolustusvoimien eversti ja sodanaikainen tykistörykmentin komentaja.


title: Lauri Harvila

text: Harvilan vanhemmat olivat maanviljelijä Johan Kustaa Hellberg ja Hilma Kristina Svärd ja puyoliso vuodesta 1927 Eva Etelka Schreck. Ylioppilaaksi Harvila tuli 1922. Harvila osallistui Suomen sisällissotaan Savon ja Hämeen rintamilla. Hän valmistui Kadettikoulun viidenneltä kurssilta 1924 sekä Teknillisen korkeakoulun ja Sotakorkeakoulun sotateknillisistä opinnoista 1931. Hän työskenteli nuorempana upseerina eri tehtävissä 1924-1931 mm. KTR 2:ssa ja Karjalan kaartin rykmentissä sekä yleisesikuntaupseerina eri esikunnissa 1931-1939 mm. 2. divisioonassa ja Sotatalousesikunnassa.


title: Lauri Harvila

text: Talvisodassa Harvila toimi 23. divisioonan tykistökomentajana. Jatkosodassa hän komensi aluksi Raskas patteristo 14:a ja lokakuusta 1941 alkaen KTR 12:a vuoteen 1944 asti. Harvila erosi vakinaisesta palveluksesta 1946 ja hänet kutsuttiin vakuutusyhtiö Kalevan hankintajohtajaksi. Hän jatkoi vakuutusalalla vuoteen 1968 asti.


title: Lauri Harvila

text: Harvila toimi Suomen Kenttätykistön Säätiön hallituksen puheenjohtajana vuosina 1952–1963 ja valtuuskunnan puheenjohtajana vuosina 1963–1977.


title: Lauri Harvila

text: Ylennykset: vänrikki 1924, luutnantti 1926, kapteeni 1931, majuri 1939, everstiluutnantti 11.10.1941, eversti 23.6.1944.


title: Pekkonen

text: Pekkonen on suomalainen sukunimi, joka on muun muassa seuraavilla henkilöillä:


title: Srikakulamin piirikunta

text: Srikakulamin piirikunta () on yksi Andhra Pradeshin osavaltion 13 piirikunnasta Intiassa. Srikakulam on sen pääkaupunki. Vuonna 2011 piirikunnassa asui 2 699 471 henkilöä.


title: Visakhapatnamin piirikunta

text: Visakhapatnamin piirikunta () on yksi Andhra Pradeshin osavaltion 13 piirikunnasta Intiassa. Visakhapatnam on sen pääkaupunki. Vuonna 2011 piirikunnassa asui 4 288 113 henkilöä.


title: Sanaksenaho

text: Sanaksenaho on muun muassa seuraavien henkilöiden sukunimi:


title: Viitasalo

text: Viitasalo on muun muassa seuraavien henkilöiden sukunimi:


title: Huusko

text: Huusko on muun muassa seuraavien henkilöiden sukunimi:


title: Tunja

text: Tunja on Boyacán departementin pääkaupunki Kolumbiassa. Vuonna 2011 siellä oli 166 900 asukasta.


title: Tunja

text: Kaupungissa on säilynyt paljon siirtomaa-aikaista arkkitehtuuria.


title: Rochester Knighthawks

text: Rochester Knighthawks on yhdysvaltalainen, vuonna 1995 perustettu sisälacrossen ammattilaisseura Rochesterista, New Yorkista. Joukkue pelaa kotiottelunsa Blue Cross Arenalla.


title: Rochester Knighthawks

text: Knighthawks selvisi pudotuspeleihin 13:na ensimmäisenä kautenaan, vuodesta 1995 vuoteen 2007. Kyseessä on National Lacrosse Leaguen ennätys. Edellinen ennätys oli Philadelphia Wingsin yksitoista kautta.


title: Rochester Knighthawks

text: Rochester Knighthawksin omistaa Curt Styres, joka on AHL-seura Rochester Americansin entinen omistaja. Styres osti joukkueen vuonna 2008 kuudella miljoonalla yhdysvaltain dollarilla, mikä oli korkein hinta koskaan NLL-seurasta.


title: Taraz

text: Taraz (, ) on Kazakstanin eteläosissa Jambılin alueella, Taraz-joen varrella sijaitseva maan kuudenneksi suurin kaupunki. Kaupungin väkiluvun arvioitiin olevan 326 113 vuoden 2012 alussa. Aluehallinnollisesti kaupunki on Jambılin alueen alaisuudessa.


title: Taraz

text: Paikkakunta tunnetaan jo 400-luvulta lähtien merkittävänä Silkkitien kauppapaikkana. Kaupungin nimeä on muutettu useasti historian saatossa. Vuoteen 1993 saakka kaupungin nimi oli Džambul () ja aiemmin, Venäjän tsaarinvallan aikana se on tunnettu muun muassa nimellä Aulije-Ata ().


title: Taraz

text: Kaupunki on kasvanut huomattavasti myös Kazakstanin tasavallan aikana; kaupunki oli maansa 3. suurin kaupunki niin vuoden 1989, 1999 kuin 2009 väestönlaskennassakin.


title: Taraz

text: Kaupungissa on yliopisto. Kaupungin kautta kulkee eurooppatie E40 ja Kazakstanin eteläinen päärata. Kaupungissa on myös lentoasema.


title: Homefront

text: Homefront voi tarkoittaa ainakin seuraavia:


title: Florencia

text: Florencia on Caquetán departementin pääkaupunki Kolumbiassa. Vuonna 2011 siellä oli 23 600 asukasta.


title: Florencia

text: Florencia on Kolumbian Amazonian alueen merkittävin kaupunki, ”portti sademetsään”.


title: Patricia

text: Patricia on varsinkin englannin-, espanjan- ja saksankielisissä maissa yleinen naisen etunimi, Patrick-nimen naispuolinen vastine.


title: Patricia

text: Suomessa nimi Patricia on vuoden 2015 loppuun mennessä annettu noin 2 184 henkilölle. Patrician nimipäivä on suomenruotsalaisen kalenterin mukaan 16. huhtikuuta.


title: Eero Eloranta

text: Eero Eloranta (28. lokakuuta 1906 Helsinki – 1. kesäkuuta 1990 Tampere) oli suomalainen näyttelijä.


title: Eero Eloranta

text: Eloranta näytteli 1920–1930-luvuilla Jyväskylässä ja Viipurissa, Suomen Kansallisteatterissa 1927–1937 ja sen jälkeen Tampereen Teatterissa ja Tampereen Työväen Teatterissa. Hän esiintyi lisäksi Pyynikin kesäteatterissa 32 kesänä. Neljänkymmenen vuoden aikana hän näytteli myös 20 elokuvassa.


title: Hugo E. Pipping

text: Hugo Edvard Pipping (12. kesäkuuta 1895 Helsinki – 13. huhtikuuta 1975 Helsinki) oli suomalainen taloustieteilijä ja professori. Hän oli Helsingin ruotsalaisen kauppakorkeakoulun professori 1934–1941, Helsingin yliopiston professori 1941–1958, valtiotieteellisen tiedekunnan dekaani 1945–1950 ja toinen vararehtori 1950–1958 sekä Uusmaalaisen osakunnan inspehtori 1946–1950. Helsingistä hän siirtyi Turkuun ja oli Åbo Akademin kansleri 1958–1967.


title: Hugo E. Pipping

text: Tutkijana hän oli erityisesti kiinnostunut taloushistoriasta ja kirjoitti laajat teokset Suomen Pankista ja Pohjoismaiden Yhdyspankista sekä uudisti kansantaloustieteen yliopisto-opetusta. Hän oli mukana myös päivänpolitiikassa Ruotsalaisen kansanpuolueen hallituksen jäsenenä 1929–1944.


title: Hugo E. Pipping

text: Hänen isänsä oli professori Hugo Pipping.


title: Hugo Pipping

text: Hugo Pipping viittaa seuraaviin:


title: Kate Hildén

text: Kate Lucy Julia Hildén (26. lokakuuta 1880 Viipuri – 19. maaliskuuta 1975 Helsinki) oli suomalainen ruotsin kielellä kirjoittanut kirjailija ja kääntäjä.


title: Kate Hildén

text: Kate Hildénin vanhemmat olivat konsuli Eugen Wolff ja Adéle Ekström. Hän oli naimisissa vuodesta 1915 dosentti Henrik Hildénin kanssa.


title: Nukleofiilinen substituutio

text: Nukleofiilinen substituutio on substituutioreaktiotyyppi, jossa nukleofiili korvaa orgaanisen yhdisteen rakenteessa lähtevän ryhmän. Reaktiossa nukleofiili luovuttaa elektrofiiliselle hiiliatomille elektroniparin ja lähtevä ryhmä irtoaa alkuperäisen sidoksen elektronipari mukanaan. Nukleofiilinen substituutio voi tapahtua usealla eri mekanismilla, joista tärkeimmät ovat S1- ja S2-mekanismit. Tiedot reaktioista pohjautuvat huomattavasti Christopher Kelk Ingoldin ja E. D. Hughesin 1930-luvulla tekemiin tutkimuksiin.


title: Nukleofiilinen substituutio

text: Esimerkki nukleofiilisesta substituutiosta on alkyylibromidin reaktio hydroksidi-ionin kanssa, missä hydroksidi-ioni on nukleofiili ja bromidi-ioni lähtevä ryhmä.


title: Nukleofiilinen substituutio

text: Ensimmäisen kertaluvun nukleofiinen substituutio eli S1-reaktio on toinen yleisimmistä nukleofiilisen substituution reaktiomekanismeista. S1-reaktiossa reaktio on ensimmäistä kertalukua elektrofiilin RX suhteen ja reaktion nopeus ei riipu reaktioon osallistuvasta nukleofiilista. Reaktion nopeusyhtälö on muotoa


title: Nukleofiilinen substituutio

text: S1-reaktion mekanismi on kaksivaiheinen. Ensimmäisessä vaiheessa reaktion lähtevä ryhmä lähtee sidoselektronit mukanaan, jolloin muodostuu positiivisesti varautunut karbokationi. Tämä vaihe on hidas ja niin kutsuttu reaktionopeuden määräävä vaihe. Tyypillisiä lähteviä ryhmiä ovat halogeeneista kloori, bromi ja jodi ja happamissa olosuhteissa alkoholien hydroksyyliryhmä. Toisessa vaiheessa nukleofiili reagoi karbokationin kanssa muodostaen tuotteen, ja tämä on huomattavasti karbokationin muodostumista nopeampi vaihe. S1-reaktio tapahtuu parhaiten silloin, kun muodostuva karbokationi on tertiäärinen. Sekundäärisen karbokationin muodostaville lähtöaineille se on hitaampi, ja primäärisen tai metyylikationin muodostavat yhdisteet eivät reagoi lainkaan tämän reaktiomekanismin mukaisesti. Tämä johtuu siitä, että tertiäärinen karbokationi on näistä stabiilein ja primääriset tai metyylikationit ovat hyvin epästabiileja


title: Nukleofiilinen substituutio

text:
Jos lähtöaine on S1-reaktiossa optisesti aktiivinen, reaktiossa tapahtuu rasemoituminen eli tuotteena saadaan raseeminen seos. Sivureaktiona voi tapahtua eliminaatioreaktiota, kun käytetään vahvasti emäksisiä nukleofiileja, kuten alkoksideja tai hydroksideja. Liuottimina S1-reaktioissa käytetään usein proottisia polaarisia liuottimia, kuten alkoholeja tai vettä.
Toisen kertaluvun nukleofiilinen substituutio eli S2-reaktio on toinen yleinen nukleofiilisen substituution reaktiomekanismi. Se on toista kertalukua, ja reaktionopeus riippuu sekä elektrofiilin että nukleofiilin konsentraatiosta. S2-reaktiolle reaktionopeusyhtälö on muotoa:
Mekanismiltaan S2-reaktio on niin kutsuttu yhtäaikaisreaktio. Nukleofiili hyökkää elektrofiiliin samanaikaisesti kuin lähtevä ryhmä irtoaa. Reaktion siirtymätilassa lähtevän ryhmän ja lähtöaineen välinen sidos on osittain hajonnut ja lähtöaineen ja nukleofiilin välinen sidos on osittain muodostunut. S2-reaktioissa metyyli- ja primääriset halogenidit reagoivat parhaiten, sekundääriset alkyylihalogenidit heikommin ja tertiääriset eivät juuri lainkaan. S2-reaktioon vaikuttaa sekä nukleofiilin että elektrofiilin steerinen ympäristö. Jos nukleofiilillä on esteetön pääsy elektrofiiliseen hiiliatomiin, esimerkiksi metyylibromidin tapauksessa, reaktio tapahtuu S2-mekanismilla. Reaktio hidastuu, jos metyylin tilalla on suurempi ryhmä, kuten etyyli-, isopropyyli- tai tert-butyyli. Kun alkyyliryhmä on suurempi, elektrofiilinen hiiliatomi ei ole enää ole helposti nukleofiilin saavutettavissa, joten eri alkyylibromidien suhteellinen reaktiivisuusjärjestys on: CHBr > CHCHBr » (CH)CH-Br » (CH)CBr


title: Nukleofiilinen substituutio

text: Hyviä nukleofiileja näissä reaktioissa ovat amiinit, alkoksidit, hydroksidit ja sulfidit, jotka ovat kaikki voimakkaita nukleofiileja.


title: Nukleofiilinen substituutio

text: Jos lähtöaine on optisesti aktiivinen, reaktiossa tapahtuu stereokemian inversio eli R-isomeeri muuttuu S-isomeeriksi ja päinvastoin. Siirtymätilan rakenne selittää, miksi S2-reaktiossa tapahtuu konfiguraation inversio. Jos esimerkiksi (S)-2-bromibutaani reagoi hydroksidi-ionin kanssa, nukleofiili (OH) hyökkää kohti hiili-elektrofiilia C-Br-sidoksen akselia pitkin, jonka vuoksi lähtevä ryhmä irtoaa vastakkaiselta puolelta.  Liuottimena S2-reaktioissa käytetään usein aproottisia polaarisia liuottimia kuten dimetyyliformamidia.


title: Derwent

text: Derwent voi tarkoittaa seuraavia asioita:


title: Greta Jansson

text: Greta Elisabeth Jansson (17. syyskuuta 1894 Turku – 22. elokuuta 1972 Turku) oli suomalainen ruotsin kielellä kirjoittanut kirjailija.


title: Espanjan parlamenttivaalit 1977

text: Espanjan parlamenttivaalit 1977 järjestettiin 15. kesäkuuta. Vaalit olivat Espanjan ensimmäiset parlamenttivaalit sitten vuoden 1936. Adolfo Suárezin UCD:stä tuli edustajainhuoneen suurin puolue 166:lla paikalla. Sosialistit saivat 118 paikkaa.


title: Harry Power

text: Harry Power (1819-1891) oli australialainen bushranger. Hänellä oli yhteys myös Ned Kellyyn.


title: Wladimir Kaminer

text: Vladimir Kaminer (s. 19. heinäkuuta 1967 Moskova) on juutalainen, venäläissyntyinen saksalainen kirjailija, kolumnisti ja DJ. Kaminer on tunnettu kulttuurivaikuttaja Saksassa.


title: Wladimir Kaminer

text: Kaminerin koko tuotanto on kirjoitettu saksaksi vaikka hänen äidinkielensä onkin venäjä. Muuttaessaan Berliiniin vuonna 1990, hän ei osannut saksaa juuri yhtään. Hän on opiskellut ensin radion ja teatterin ääniteknikoksi ja sitten dramaturgiaa Moskovan teatteri-instituutissa. Kaminer on tunnettu niin sanotuista ”Ryssändiskoista”, joissa hän soittaa venäläistä musiikkia Kaffee Burger -baarissaan sekä kiertueilla Saksassa.


title: Eläkeliitto

text: Eläkeliitto on Suomen suurin eläkeläisjärjestö, jossa on lähes 130 000 jäsentä. Se tekee edunvalvontatyötä jäsentensä puolesta, tarjoaa virkistystä ja yhdessäoloa, kulttuuria, liikuntaa, koulutusta, tukea sekä lomakeskuksen palveluja.


title: Eläkeliitto

text: Eläkeliitolla on piirejä 20 ja yhdistyksiä 401 lähes kaikissa Suomen kunnissa. Ns. liitoskunnista löytyy useampiakin yhdistyksiä. Toiminta perustuu vapaaehtoisuuteen. Vuoden 2017 lopussa jäseniä oli 129 560. Heistä naisia oli 80 106 ja miehiä 49 454 Liiton toimintaa rahoittaa Sosiaali- ja terveysjärjestöjen avustuskeskus.


title: Eläkeliitto

text:
Liitto ja piirit tarjoavat jäsenille koulutusta ja kursseja. Asiaa ja viihdettä löytyy myös omasta jäsenlehdestä, EL-sanomista. Eläkeliiton urheilumestaruuskilpailuja järjestetään vuosittain yhdeksässä lajissa. Karaokessakin kilpaillaan joka vuosi mestaruuksista.
Vuonna 2017 osallistui yli 11 550 eläkeliittolaista auttavaan vapaaehtoistoimintaan. Heidän yhteenlaskettu tuntimääränsä oli yli miljoona.. Eläkeliiton toimintaa kehitetään hankkeilla ja projekteilla. Virkistystä jäsenille tarjoaa myös liiton oma lomakeskus, Lehmirannan lomakeskus, Salossa.


title: Eläkeliitto

text: Eläkeliitto tekee yhteistyötä monien järjestöjen ja muiden yhteistyökumppanien kanssa. Edunvalvonnassa tärkein foorumi on Eläkeläisliittojen etujärjestö EETU ry.